Pasiūlymas Tarybos sprendimas dėl susitarimo pasikeičiant laiškais dėl protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, taikomo nuo 2008 m. rugpjūčio 1 d. iki 2012 m. liepos 31 d., laikino taikymo, sudarymo /* KOM/2008/0242 galutinis */





[pic] | EUROPOS BENDRIJŲ KOMISIJA | Briuselis, 13.5.2008 KOM(2008)242 galutinis Pasiūlymas TARYBOS SPRENDIMAS dėl susitarimo pasikeičiant laiškais dėl protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, taikomo nuo 2008 m. rugpjūčio 1 d. iki 2012 m. liepos 31 d., laikino taikymo, sudarymo (pateikta Komisijos) AIŠKINAMASIS MEMORANDUMAS Bendrija ir Mauritanijos Islamo Respublika vedė derybas ir 2008 m. kovo 13 d. parafavo protokolą, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas. Protokolas sudarytas ketverių metų laikotarpiui. Šis protokolas įsigalioja tą dieną, kurią šalys praneša viena kitai apie tam tikslui būtinų procedūrų užbaigimą. Jis taikomas nuo 2008 m. rugpjūčio 1 d. Jis pakeičia protokolą, nustatantį žvejybos galimybes ir finansinį įnašą, galiojantį nuo 2006 m. rugpjūčio 1 d. iki 2008 m. liepos 31 d. ir savaime pratęsiamą iki 2012 m. liepos 31 d. Apibrėždama savo derybinę poziciją, Komisija taip pat vadovavosi ankstesnio protokolo naudojimo lygio įvertinimu. Todėl šiame naujame protokole numatytos mažesnės žvejybos galimybės, palyginti su protokolu, galiojančiu nuo 2006 m. rugpjūčio 1 d. iki 2008 m. liepos 31 d., atsižvelgiant į sumažėjusius Europos laivyno poreikius bei naujausią mokslinę informaciją. Žvejybos galimybės buvo sumažintos 25 % galvakojų moliuskų kategorijai, nuo 10 iki 50 % – priedugnio rūšių žuvų kategorijai ir 43 % – smulkių pelaginių žuvų kategorijai, taip sumažinant visą talpą nuo dabar nustatytos 440 000 tonų per metus iki 250 000 tonų per metus. Stiprinant paramą sektoriui, šiuo protokolu siekiama sustiprinti žuvininkystės sektoriaus integravimą, ypač skatinant investicijas, įskaitant ir Europos įmonių investicijas, į Mauritanijos žuvininkystės sektorių. Remiantis 2007 m. kovo mėn. demokratiškuose rinkimuose išrinktos naujosios Mauritanijos vyriausybės nustatyta žuvininkystės sektoriaus strategija, Mauritanijos dabartinės žuvininkystės politikos prioritetai, siektini tikslai bei atitinkamos programos bus nustatytos abiejų šalių sutarimu, siekiant užtikrinti tausų ir atsakingą sektoriaus valdymą. Protokole nustatytas metinis finansinis įnašas yra 86 000 000 EUR per pirmuosius metus, 76 000 000 EUR – per antruosius metus, 73 000 000 EUR – per trečiuosius metus ir 70 000 000 EUR – per ketvirtuosius metus. Iš šio finansinio įnašo 11 000 000 EUR per pirmuosius metus, 16 000 000 EUR – per antruosius metus, 18 000 000 EUR – per trečiuosius metus ir 20 000 000 EUR – per ketvirtuosius metus bus skiriama finansiškai remti nacionalinės žuvininkystės politikos įgyvendinimą, iš jų 1 000 000 EUR per metus bus skiriamas Banc d'Arguin nacionaliniam parkui (pranc. PNBA). Susitarime numatytos žvejybos galimybės yra nustatytos pagal vienuolika kategorijų. Kiekvienam licencijų laikotarpiui nustatytos sąlygos: - Vėžiagyviai (išskyrus langustus): didžiausias leistinas kiekis 9 570 bendrosios talpos (GT). - Tralais ir ūdomis senegalines jūrų lydekas žvejojantys laivai: didžiausias leistinas kiekis 3 240 GT. - Priedugnio žvejyba – išskyrus tralus ir senegalinių jūrų lydekų rūšį: didžiausias leistinas kiekis 1 162 GT. - Priedugnio žvejybos traleriai – žvejojantys priedugnio rūšių žuvis, išskyrus senegalines jūrų lydekas, galvakojus moliuskus ir vėžiagyvius: didžiausias leistinas kiekis 375 GT. - Galvakojai moliuskai: didžiausias leistinas kiekis 13 950 GT 32 licencijoms. - Langustai ir krabai: didžiausias leistinas kiekis po 300 GT kiekvienai kategorijai. - Tunų žvejyba: ne daugiau nei 22 licencijos tunų seineriams ir 22 licencijos kartinėmis bei paviršinėmis ūdomis žvejojantiems laivams. - Smulkios pelaginės rūšies žuvys (pelaginių rūšių žuvis žvejojantys traleriai-šaldikliai): 17 licencijų. - Smulkios pelaginės rūšies žuvys (laivai be šaldiklių): didžiausias leistinas kiekis 15 000 GT. Kiekvienai kategorijai nustatyti laivų savininkų mokesčiai. Bendra laivų savininkų tiesiogiai Mauritanijai mokėtinų įmokų suma yra apie 15 000 000 EUR per metus. Todėl Komisija siūlo, kad Taryba savo sprendimu patvirtintų pasikeičiant laiškais sudaromą susitarimą dėl laikino protokolo taikymo, kol jis visiškai įsigalios. Tarybos reglamento pasiūlymui dėl naujo protokolo sudarymo taikoma atskira procedūra. Pasiūlymas TARYBOS SPRENDIMAS dėl susitarimo pasikeičiant laiškais dėl protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, taikomo nuo 2008 m. rugpjūčio 1 d. iki 2012 m. liepos 31 d., laikino taikymo, sudarymo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 300 straipsnio 2 dalį kartu su 37 straipsniu, atsižvelgdama į Komisijos pasiūlymą, kadangi: 1. Bendrija ir Mauritanijos Islamo Respublika sudarė žvejybos partnerystės susitarimą. Susitarimas patvirtintas Tarybos reglamentu (EB) Nr. 1801/2006[1], įsigaliojusiu 2006 m. gruodžio 5 d. 2. Bendrija ir Mauritanijos Islamo Respublika derėjosi ir parafavo protokolą, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas laikotarpiui nuo 2008 m. rugpjūčio 1 d. iki 2012 m. liepos 31 d. 3. Šis protokolas pakeičia ankstesnį Reglamentu (EB) Nr. 1801/2006 patvirtintą protokolą. 4. Siekiant užtikrinti galimybę Bendrijos laivams tęsti žvejybą, iš esmės svarbu, kad naujasis protokolas kaip galima greičiau būtų taikomas. Todėl abi šalys parafavo susitarimą pasikeičiant laiškais dėl minėto protokolo laikino taikymo nuo 2008 m. rugpjūčio 1 d. 5. Bendrija yra suinteresuota minėto susitarimo patvirtinimu pasikeičiant laiškais. 6. Turėtų būti nustatytas žvejybos galimybių paskirstymo valstybėms narėms būdas, NUSPRENDŽIA: 1 straipsnis Susitarimas pasikeičiant laiškais dėl protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, taikomo nuo 2008 m. rugpjūčio 1 d. iki 2012 m. liepos 31 d., laikino taikymo tvirtinamas Bendrijos vardu. Susitarimo pasikeičiant laiškais ir protokolo tekstai pridedami prie šio sprendimo. 2 straipsnis 1. Protokole nustatytos žvejybos galimybės valstybėms narėms paskirstomos taip: Žvejybos kategorija | GT arba didžiausias licencijų skaičius licencijų laikotarpiu | Valstybė narė | GT, licencijos arba metinė kiekvienai valstybei nustatyta riba | 1 kategorija: vėžiagyvių (išskyrus langustus ir krabus) žvejybos laivai | 9 570 GT | Ispanija | 7313 GT | Italija | 1371 GT | Portugalija | 886 GT | 2 kategorija : tralais ir inkarinėmis ūdomis senegalines jūrų lydekas žvejojantys laivai | 3 240 GT | Ispanija | 3240 GT | 3 kategorija: priedugnio rūšių žuvų (išskyrus senegalines jūrų lydekas) žvejybos įrankiai (išskyrus tralus) | 1162 GT | Ispanija | 1162 GT | 4 kategorija: priedugnio rūšių žuvis žvejojantys traleriai-šaldikliai | 375 GT | Graikija | 375 GT | 5 kategorija: galvakojai moliuskai | 13 950 GT 32 licencijos | Ispanija | 24 licencijos | Italija | 4 licencijos | Portugalija | 1 licencija | Graikija | 3 licencijos | 6 kategorija: langustai | 300 GT | Portugalija | 300 GT | 7 kategorija: tunus žvejojantys seineriai-šaldikliai | 22 licencijos | Ispanija | 17 licencijų | Prancūzija | 5 licencijos | 8 kategorija: tunus kartinėmis ir paviršinėmis ūdomis žvejojantys laivai | 22 licencijos | Ispanija | 18 licencijų | Prancūzija | 4 licencijos | 9 kategorija: pelaginių rūšių žuvis žvejojantys traleriai-šaldikliai | 17 licencijų orientaciniam 250 000 tonų kiekiui | 10 kategorija: krabų žvejyba | 300 GT | Ispanija | 300 GT | 11 kategorija: pelaginių rūšių žuvis žvejojantys laivai šaldytuvai | 15 000 GT per mėnesį (metinis vidurkis) | 2. Taikant protokolo nuostatas neišnaudotos 11 kategorijos (pelaginių rūšių žuvis žvejojantys laivai šaldytuvai) žvejybos galimybės gali būti panaudojamos 9 kategorijai (pelaginių rūšių žuvis žvejojantys traleriai-šaldikliai), neviršijant 20 licencijų per mėnesį. 3. 9 kategorijai priskiriamų (pelaginių rūšių žuvis žvejojantys traleriai-šaldikliai) laivų atveju Komisija, gavusi valstybių narių parengtą metinį žvejybos planą, kuriame nurodomos kiekvieno laivo paraiškos, licencijų paraiškas pateikia Mauritanijos institucijoms, praneša joms, ar numatoma, ar ne panaudoti papildomą 50 000 talpos kvotą, viršijančią nustatytą 250 000 tonų kvotą ir, jei reikia, prašo institucijų padidinti papildomą 50 000 tonų kvotą. Metiniame žvejybos plane patikslinami kiekvieno laivo veiklos mėnesiai ir numatomas sugavimų skaičius kiekvieną veiklos mėnesį. Pirmaisiais protokolo taikymo metais žvejybos planai Komisijai pateikiami ne vėliau nei 2008 m. spalio 15 d. Nuo 2009 m. šie planai Komisijai pateikiami ne vėliau nei kiekvienų metų sausio 31 d. Jei 9 kategorijai priskiriamų pelaginių rūšių žuvis žvejojančių tralerių-šaldiklių atveju licencijų paraiškų skaičius viršija didžiausią leistiną kiekį per ataskaitinį laikotarpį, Komisija Mauritanijos institucijoms pirmiausia perduoda daugiausiai licencijų per šešis mėnesius, einančius prieš minėtą paraišką, panaudojusių laivų paraiškas. 4. 11 kategorijai priskiriamų pelaginių rūšių žuvis žvejojančių ir jų neužšaldančių laivų atveju Komisija Mauritanijos institucijoms licencijų paraiškas pateikia, gavusi valstybių narių pateiktą metinį žvejybos planą, kuriame nurodomos kiekvieno laivo paraiškos. Šis planas Komisijai pateikiamas ne vėliau nei prieš tai einančių metų gruodžio 1 d. Jame nurodomas kiekvienam metų mėnesiui numatytas GT. Jei paraiškos viršija metų vidurkį, kuris yra 15 000 GT per mėnesį, licencijos skirstomos pagal pirmoje pastraipoje minėtus žvejybos planus. 3 straipsnis 1. Žvejybos galimybių valdymas užtikrinamas pagal 2002 m. gruodžio 20 d. Tarybos reglamento (EB) 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką[2] 20 straipsnį. 2. Jeigu pagal šių valstybių narių licencijų paraiškas protokole numatytos žvejybos galimybės neišnaudojamos, Komisija gali atsižvelgti į kitos valstybės narės pateiktas paraiškas licencijai gauti. 4 straipsnis Valstybės narės, kurių laivai žvejoja pagal šį susitarimą, Komisijai praneša apie Mauritanijos žvejybos rajonuose sužvejotą kiekvienų išteklių kiekį pagal 2001 m. kovo 14 d. Komisijos reglamento (EB) Nr. 500/2001, nustatančio išsamias Tarybos reglamento (EEB) Nr. 2847/93 taikymo taisykles dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės[3], taisykles. 5 straipsnis Tarybos pirmininkas įgaliojamas paskirti asmenis, įgaliotus pasirašyti Bendriją įpareigojantį susitarimą pasikeičiant laiškais. Priimta Briuselyje Tarybos vardu Pirmininkas Priedas Susitarimas pasikeičiant laiškais dėl protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, taikomo nuo 2008 m. rugpjūčio 1 d. iki 2012 m. liepos 31 d., laikino taikymo A. Mauritanijos Islamo Respublikos vyriausybės laiškas: Pone, Džiaugiuosi, kad Mauritanijos Islamo Respublikos ir Europos bendrijos derybininkams pavyko pasiekti sutarimą dėl protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas nuo 2008 m. rugpjūčio 1 d. iki 2012 m. liepos 31 d., peržiūrėjimo . Šių derybų rezultatai, kurie yra palanki ankstesnio protokolo tąsa, sustiprins mūsų santykius žuvininkystės srityje ir leis sukurti svarbų partnerystės pagrindą plėtoti tausios ir atsakingos žvejybos Mauritanijos vandenyse politiką bei geriau integruoti Bendrijos ūkio subjektus į Mauritanijos žuvininkystės sektorių. Todėl siūlyčiau vienu metu pradėti protokolo ir jo priedų patvirtinimo ir ratifikavimo procedūras laikantis Mauritanijos Islamo Respublikoje ir Europos bendrijoje galiojančios jiems įsigalioti būtinos tvarkos. Remdamasis 2008 m. kovo 13 d. parafuotu protokolu, nustatančiu žvejybos galimybes ir finansinį įnašą nuo 2008 m. kovo 13 d. iki 2012 m. liepos 31 d., turiu garbę Jums pranešti, kad Mauritanijos Islamo Respublikos vyriausybė yra pasirengusi šį protokolą laikinai taikyti nuo 2008 m. rugpjūčio 1d., kol jis įsigalios pagal minėto protokolo 14 straipsnį su sąlyga, kad Europos bendrija sutiks padaryti tą patį. Europos bendrija dės pastangas kiek įmanoma pagreitinti protokolo ir jo priedų patvirtinimo procedūras, siekiant, kad pirmąją protokolo 2 straipsnyje nustatyto finansinio įnašo dalį būtų galima pervesti kaip galima greičiau ir bet kokiu atveju iki 2008 m. rugpjūčio 31 d. Būčiau dėkingas, jei galėtumėte patvirtinti, kad Europos bendrija sutinka su tokiu laikinuoju taikymu. Reiškiu Jums savo didžią pagarbą. Mauritanijos Islamo Respublikos vyriausybės vardu B. Europos bendrijos laiškas Pone, Turiu garbę pranešti, kad gavau Jūsų šios dienos laišką, kuriame rašoma: „Pone, Džiaugiuosi, kad Mauritanijos Islamo Respublikos ir Europos bendrijos derybininkams pavyko pasiekti sutarimą dėl protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas nuo 2008 m. rugpjūčio 1 d. iki 2012 m. liepos 31 d., peržiūrėjimo. Šių derybų rezultatai, kurie yra palanki ankstesnio protokolo tąsa, sustiprins mūsų santykius žuvininkystės srityje ir leis sukurti svarbų partnerystės pagrindą plėtoti tausios ir atsakingos žvejybos Mauritanijos vandenyse politiką bei geriau integruoti Bendrijos ūkio subjektus į Mauritanijos žuvininkystės sektorių. Todėl siūlyčiau vienu metu pradėti protokolo ir jo priedų patvirtinimo ir ratifikavimo procedūras laikantis Mauritanijos Islamo Respublikoje ir Europos bendrijoje galiojančios jiems įsigalioti būtinos tvarkos. Remdamasis 2008 m. kovo 13 d. parafuotu protokolu, nustatančiu žvejybos galimybes ir finansinį įnašą nuo 2008 m. kovo 13 d. iki 2012 m. liepos 31 d., turiu garbę Jums pranešti, kad Mauritanijos Islamo Respublikos vyriausybė yra pasirengusi šį protokolą laikinai taikyti nuo 2008 m. rugpjūčio 1d., kol jis įsigalios pagal minėto protokolo 14 straipsnį su sąlyga, kad Europos bendrija sutiks padaryti tą patį. Europos bendrija dės pastangas kiek įmanoma pagreitinti protokolo ir jo priedų patvirtinimo procedūras, siekiant, kad pirmąją protokolo 2 straipsnyje nustatyto finansinio įnašo dalį būtų galima pervesti kaip galima greičiau ir bet kokiu atveju iki 2008 m. rugpjūčio 31 d. Būčiau dėkingas, jei galėtumėte patvirtinti, kad Europos bendrija sutinka su tokiu laikinuoju taikymu. Reiškiu Jums savo didžią pagarbą. Mauritanijos Islamo Respublikos vyriausybės vardu“ Turiu garbę patvirtinti, kad Europos bendrija pritaria tokiam laikinajam taikymui. Europos Komisijos vardu PROTOKOLAS kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas nuo 2008 m. rugpjūčio 1 d. iki 2012 m. liepos 31 d. 1 straipsnis Galiojimo laikotarpis ir žvejybos galimybės 1. Susitarimo 5 ir 6 straipsniuose numatytos žvejybos galimybės nuo 2008 m. rugpjūčio 1 d. ketverių metų laikotarpiui yra nustatytos prie šio protokolo pridėtoje lentelėje. Šios galimybės yra III priede pateiktų, remiantis turimomis ir nuolatos atnaujinamomis mokslinėmis rekomendacijomis, Mauritanijos valdžios institucijų nustatytų bendrų žvejybos pastangų dalis. 2. 1 dalis yra taikoma nepažeidžiant šio protokolo 4 ir 5 straipsnių nuostatų. 3. Taikant susitarimo 6 straipsnį, su Europos bendrijos valstybių narių vėliava plaukiojantys laivai gali žvejoti Mauritanijos žvejybos rajonuose tik turėdami žvejybos licenciją, išduotą laikantis šio protokolo ir sąlygų, nustatytų šio protokolo priede. 2 straipsnis Finansinis įnašas ir mokėjimo tvarka 1. Susitarimo 7 straipsnyje minėta finansinė parama yra 86 mln. EUR per pirmuosius metus, 76 mln. EUR – per antruosius metus, 73 mln. EUR – per trečiuosius metus ir 70 mln. EUR – per ketvirtuosius metus[4]. Iš šių sumų 11 mln. EUR per pirmuosius metus, 16 mln. EUR – per antruosius metus, 18 mln. – per trečiuosius metus ir 20 mln. EUR – per ketvirtuosius metus Mauritanija skiria finansiškai remti nacionalinės žuvininkystės politikos įgyvendinimą, kaip numatyta susitarimo 7 straipsnio 1 dalies b punkte, iš jų 1 mln. EUR per metus skiriamas Banc d’Arguin nacionaliniam parkui (pranc. PNBA). 2. Viršijusi 9 kategorijai (pelaginių rūšių žuvys) per metus nustatytą bendrą 250 000 tonų kiekį, Bendrija už sužvejotą toną mokės papildomą 40 EUR įmoką. 3. 1 dalis taikoma nepažeidžiant šio protokolo 4, 5, 6, 7, 9, 10 ir 13 straipsnių nuostatų. 4. Pirmųjų metų finansinį įnašą Bendrija sumoka ne vėliau kaip iki 2008 m. rugpjūčio 31 d., o vėlesniais metais – ne vėliau kaip iki rugpjūčio 1 d. 5. Finansinis įnašas pervedamas į Mauritanijos centriniame banke esančią Mauritanijos Islamo Respublikos iždo sąskaitą, kurios rekvizitus pateikia ministerija. 6. Nepažeidžiant šio protokolo 6 straipsnio, sprendimas dėl šios įmokos ir pagalbos PNBA asignavimo yra grindžiamas Mauritanijos finansų įstatymu ir tai yra išimtinė Mauritanijos valstybės kompetencija. 3 straipsnis Bendradarbiavimas mokslo srityje 1. Abi šalys įsipareigoja skatinti atsakingą žvejybą Mauritanijos žvejybos rajonuose laikantis tausaus žuvininkystės išteklių valdymo principų. 2. Protokolo galiojimo laikotarpiu šalys bendradarbiauja, gilindamosi į tam tikrus su išteklių būklės pokyčiais Mauritanijos žvejybos rajonuose susijusius klausimus; šiuo tikslu jungtinis mokslinis komitetas renkasi bent kartą per metus, kaip numatyta susitarimo 4 straipsnio 1 dalyje. Vienai šalių paprašius arba, jei reikia, pagal šį susitarimą gali būti sušaukti ir kiti jungtinio mokslinio komiteto posėdžiai. 3. Atsižvelgdamos į mokslinio komiteto išvadas ir į naujausią turimą mokslinę informaciją, šalys tariasi susitarimo 10 straipsnyje numatytame jungtiniame komitete ir, jei reikia, abipusiu susitarimu imasi priemonių, kurios užtikrina tausojantį žuvininkystės išteklių valdymą. 4. Jungtinio mokslinio komiteto funkcijos yra tokios: 7. parengti metinę šiuo susitarimu reguliuojamos žvejybos ataskaitą; 8. parengti ir įgyvendinti metinę programą konkretiems moksliniams klausimams, kurie leidžia geriau suvokti išteklių padėtį ir ekosistemų pokyčius, svarstyti; 9. pagal komitete bendru sutarimu patvirtintą tvarką nagrinėti mokslinius klausimus, kylančius įgyvendinant šį susitarimą; 10. be to, prireikus atlikti žvalgomąją žvejybą, siekiant nustatyti žvejybos galimybes ir išteklių panaudojimo būdus, užtikrinančius jų ir ekosistemos išsaugojimą. 4 straipsnis Žvejybos galimybių persvarstymas 1. Šio protokolo 1 straipsnyje nurodytos žvejybos galimybės bendru sutarimu gali būti padidintos, jei, 4 straipsnio 1 dalyje nurodyto jungtinio mokslinio komiteto nuomone, šis padidinimas nepaveiks tausaus Mauritanijos išteklių valdymo. Tokiu atveju šio protokolo 2 straipsnio 1 dalyje numatytas finansinis įnašas yra didinamas proporcingai ir pro rata temporis . Tačiau bendra Europos bendrijos mokamo finansinio įnašo suma negali viršyti šio protokolo 2 straipsnio 1 dalyje nurodytos sumos daugiau nei dvigubai ir ji išlieka proporcinga žvejybos galimybių didinimui. 2. Tuo atveju, jei šalys susitaria dėl šio protokolo 3 straipsnio 3 dalyje nurodytų priemonių taikymo, dėl kurio sumažėja šio protokolo 1 straipsnyje nurodytos žvejybos galimybės, finansinis įnašas yra mažinamas proporcingai ir pro rata temporis . Nepažeisdama šio protokolo 6 straipsnio nuostatų, Europos bendrija galėtų sustabdyti finansinio įnašo mokėjimą, jei nebūtų galima išnaudoti visų šiame protokole nustatytos žvejybos galimybių. 3. Šalių sutarimu žvejybos galimybių paskirstymas įvairių kategorijų laivams gali būti apsvarstytas iš naujo, laikantis visų jungtinio mokslinio komiteto metu galimai padarytų išvadų dėl išteklių valdymo, kuriems toks naujas paskirstymas galėtų daryti įtaką. Šalys susitaria dėl finansinio įnašo tikslinimo, jei dėl žvejybos galimybių perskirstymo tai pagrįsta. 4. Bendrą sprendimą dėl 1, 2 ir 3 dalyse numatytų žvejybos galimybių persvarstymų šalys priima jungtiniame komitete, numatytame susitarimo 10 straipsnyje. 5 straipsnis Žvalgomoji žvejyba 1. Atsižvelgdamos į šio susitarimo 4 straipsnyje nurodyto jungtinio mokslinio komiteto nuomonę, šalys gali vykdyti žvalgomąją žvejybą Mauritanijos žvejybos rajonuose. Tuo tikslu, paprašius vienai iš šalių, jos rengia konsultacijas ir kiekvienu atveju atskirai nustato naujus išteklius, sąlygas ir kitus svarbius parametrus. 2. Žvalgomosios žvejybos leidimai suteikiami bandymų tikslais ne ilgesniam nei 6 mėnesių laikotarpiui pagal susitarimo 6 straipsnio 2 dalies nuostatas. Už leidimus imamas mokestis. 3. Jei šalys nusprendžia, kad žvalgomosios žvejybos rezultatai, saugant ekosistemas ir gyvuosius jūros išteklius, teigiami, laikantis šio protokolo 4 straipsnyje numatytos tarimosi tvarkos iki pasibaigiant šio protokolo galiojimo laikotarpiui ir atsižvelgiant į leistinas žvejybos pastangas, Bendrijos laivams galėtų būti suteiktos naujos žvejybos galimybės. Finansinis įnašas padidinamas pagal 4 straipsnio nuostatas. 4. Žvalgomoji žvejyba vykdoma artimai bendradarbiaujant su Mauritanijos okeanografinių ir žuvininkystės tyrimų institutu (pranc. IMROP). Šiuo tikslu IMROP priima sprendimą dėl laive turinčių būti mokslininkų ir stebėtojų komandos sudėties; šias išlaidas dengia laivo savininkas. Žvalgomosios žvejybos duomenis IMROP įtraukia į ataskaitą, kurią pateikia ministerijai. 5. Žvalgomosios žvejybos metu sugautas laimikis yra laivo savininko nuosavybė. Teisės aktais nustatytų reikalavimų neatitinkančio dydžio žuvų ir pagal Mauritanijos teisės aktus laivuose laikyti ir parduoti neleidžiamų žuvų žvejyba draudžiama. 6. Jei šalys bendru sutarimu nenusprendžia kitaip, pagal žvalgomosios žvejybos tvarką žvejojantys laivai visą laimikį iškrauna Mauritanijoje. 6 straipsnis Partnerystės susitarimo indėlis į sektorinės Mauritanijos žuvininkystės politikos įgyvendinimą 1. Pagal šio protokolo 2 straipsnio 1 dalį susitarimo 7 straipsnio 1 dalies b punkte numatyta finansinė parama yra 11 mln. EUR per pirmuosius metus, 16 mln. EUR – per antruosius metus, 18 mln. EUR – per trečiuosius metus ir 20 mln. EUR – per ketvirtuosius metus. Šia finansine parama prisidedama prie Nacionalinės Mauritanijos žuvininkystės ir jūros ekonomikos tvarios plėtros strategijos rengimo ir įgyvendinimo, siekiant įdiegti tausią ir atsakingą žvejybą jos vandenyse, atsižvelgiant į žuvininkystės išteklių išsaugojimo ir geresnio šio sektoriaus integravimo į šalies ekonomiką tikslus, ir ypač toliau 3 dalyje nurodytose veiklos srityse, kurių rodiklių sąrašas pateiktas IV priede, bei prie PNBA rėmimo. 2. Už 1 dalyje nurodytos finansinės paramos lėšų administravimą yra atsakingos Mauritanijos valdžios institucijos. Lėšos administruojamos, remiantis abiejų šalių sutarimu nustatytais siektinais tikslais ir atitinkamomis programomis bei jų įgyvendinimo vertinimo rodikliais. 3. Nepažeisdamos abiejų šalių nustatytų tikslų, laikydamosi Nacionalinės Mauritanijos žuvininkystės tvarios plėtros strategijos ir siekdamos tausaus ir atsakingo šio sektoriaus valdymo bei jo plėtros skatinimo, šalys susitaria daugiausia dėmesio skirti tokiose srityse: Gerinant žvejybos organizavimą ir našumą: - rengti žvejybos išteklių tvarkymo planus (aštuonkojai, krevetės ir t. t.); - stiprinti žvejybos išteklių ir okeanografijos mokslinius tyrimus; - stiprinti stebėseną; - kontroliuoti ir tikslinti gebėjimus; - plėtoti naujų rūšių žvejybą (sardinės, ančiuviai ir t. t.). Skatinant sektoriaus ekonominio ir socialinio poveikio augimą: - plėtoti infrastruktūrą ir uosto paslaugas; - užtikrinti ir skatinti kokybę, ypač gerinti žvejybos produktų sanitarines sąlygas ir stiprinti atsakingų Mauritanijos valdžios institucijų kontrolės gebėjimus; - skatinti privačias investicijas į šį sektorių, ypač atnaujinti ir modernizuoti gamybos sistemą, diegti bendro konkurencingumo veiksnius ir santykinį pranašumą; - plėtoti smulkiąją jūros ir priekrančių žvejybą, skatinti vandens augalijos bei gyvūnijos plėtrą. Stiprinant jūrinės aplinkos, buveinių bei pakrantės apsaugą: - išsaugoti jūrinę aplinką ir buveines; - gerinti kovos su jūros tarša gebėjimų ugdymą. Įgyvendinant teisinę ir institucinę reformą: - stiprinti žuvininkystės ir jūros ekonomikos bei jos reguliavimo sferoje esančių struktūrų institucinius gebėjimus; - gerinti žuvininkystės veiklos teisinį pagrindą ir šio sektoriaus institucinę aplinką. 7 straipsnis Sektorinės Mauritanijos žuvininkystės politikos įgyvendinimo tvarka 1. Nepažeisdamos šio protokolo 6 straipsnio 3 dalies Europos bendrija ir ministerija susitarimo 10 straipsnyje nurodytame jungtiniame komitete, laikydamosi IV priede nurodytų gairių, protokolui įsigaliojus susitaria dėl: a) metinių ir daugiamečių Mauritanijos žuvininkystės politikos prioritetų įgyvendinimo gairių, siekiant sukurti tausią ir atsakingą žvejybą, ypač dėl šio protokolo 6 straipsnio 3 dalyje numatytų prioritetų. b) metinių ir daugiamečių siektinų tikslų ir kasmetinio rezultatų vertinimo kriterijų ir rodiklių. 2. Bet kokį šių gairių, tikslų bei vertinimo kriterijų ir rodiklių pakeitimą abi šalys tvirtina jungtiniame komitete. 3 Tęsiant 2006–2008 metų programoje, galiojančioje iki 2008 m. liepos 31 d. nustatytus ir įgyvendinamus tikslus ir gaires, paramos sektoriui pagal šį protokolą daugiametė programa už kalendorinius metus kasmet siunčiama Europos bendrijai ne vėliau kaip kovo 1 d. Pirmaisiais šio protokolo galiojimo metais apie Mauritanijos atliekamas daugiametes programas ir šio protokolo 6 straipsnio 1 dalyje nurodytos finansinės paramos asignavimą Europos bendrijai pranešama tuo metu, kai jungtiniame komitete patvirtinama gairės, tikslai bei vertinimo kriterijai ir rodikliai ne vėliau kaip kovo 1 d. Praėjus pusei laikotarpio, sektorinės paramos įgyvendinimo rodiklių rezultatai bendrai peržiūrimi einamųjų metų birželio mėnesį, o galutinai šių rodiklių įgyvendinimo rezultatai – kitų metų sausio mėnesį. Be to, Mauritanija apie ateinančių metų Finansų įstatyme nustatytą biudžeto asignavimą praneša ne vėliau kaip kiekvienų metų spalio 30 d. 4. Likus ne mažiau kaip trims mėnesiams iki bendro pusės laikotarpio rezultatų peržiūrėjimo arba galutinio bendro peržiūrėjimo, ministerija pateikia Komisijai atitinkamai laikinąją ataskaitą ir galutinę metinę ataskaitą apie pasiektus rezultatus ir galimus kilusius sunkumus bei siūlomas tikslinamas bei plėtros priemones. Komisija pasilieka teisę Mauritanijos valdžios institucijų paprašyti daugiau informacijos apie tuos rezultatus, siekdama susitarimo 10 straipsnyje minėtame jungtiniame komitete konsultuotis su Mauritanijos institucijomis ir priimti nustatytus tikslus leidžiančias įgyvendinti tikslinamas priemones. 8 straipsnis Ekonominė Bendrijos ūkio subjektų integracija į Mauritanijos žuvininkystės sektorių 1. Abi šalys įsipareigoja skatinti ekonominę Bendrijos ūkio subjektų integraciją į Mauritanijos žuvininkystės sektorių. Šioje srityje abi šalys bendrai sutars dėl objektyvaus apribojimų, susijusių su privačių investicijų į Mauritanijos žuvininkystės sektorių, vertinimu 2008 metais, siekiant atskleisti investicijų skatinimo kryptis, atsižvelgiant į iškrovimo infrastruktūrą, atitikimą normoms ir gamybos priemonių modernizavimą bei žuvininkystės produktų prekybos skatinimą, taip pat šio sektoriaus teisinių ir institucinių priemonių gerinimą bei jo konkurencingumą. 2. Abi šalys susitaria sudaryti bendrą darbo grupę, kuri periodiškai nagrinėja klausimus, susijusius su privačių investicijų į Mauritanijos žuvininkystės sektorių skatinimu, ypač su privačių Europos įmonių, bendrų Mauritanijos ir Europos ūkio subjektų įmonių steigimo palengvinimu, tinkamo viešo ir privataus sektoriaus partnerystės sprendimus. Ši darbo grupė galės sudaryti specialų metinį veiksmų planą ir bendru sutarimu prižiūrėti jo įgyvendinimą, ypač partnerystės susitarimo indėlio į sektorinės Mauritanijos žuvininkystės politikos įgyvendinimą srityje. 3. Abi šalys taip pat sutaria rengti kasmetinį susitikimą, kuris bus privačiai partnerystei Mauritanijos žuvininkystės sektoriuje skatinti skirtas forumas. Šis kasmetinis forumas, į kurį kviečiami dalyvauti privatūs Europos ir Mauritanijos ūkio subjektai, vyks Mauritanijoje. 4. Ypač siekiant plėtoti šviežių jūros produktų sektorių, Mauritanijos uostuose produktus iškraunantiems Bendrijos ūkio subjektams (ypač siekiantiems juos parduoti vietinės pramonės atstovams, sukurti jiems pridėtinę vertę Mauritanijoje ar Mauritanijos žvejybos rajonuose sugautas žuvis pervežti sausumos keliu) Mauritanija taiko mažesnius mokesčius, kaip tai numatyta šio protokolo 1 priede ir atitinkamuose Mauritanijos teisės aktuose. 9 straipsnis Ginčai ir protokolo taikymo sustabdymas 1. Tarp šalių kilę ginčai dėl šio protokolo bei priedų nuostatų aiškinimo ir atitinkamo taikymo yra sprendžiami šalims konsultuojantis susitarimo 10 straipsnyje numatytame jungtiniame komitete, kuris prireikus yra sušaukiamas į nepaprastąjį posėdį. 2. Protokolo taikymas gali būti sustabdytas bet kurios šalies iniciatyva, jei tarp šalių kyla rimtas ginčas, o pagal 1 dalį konsultuojantis jungtiniame komitete draugiško sprendimo nebuvo pasiekta. 3. Norėdama sustabdyti protokolo taikymą, suinteresuotoji šalis praneša raštu apie savo ketinimą ne vėliau kaip prieš tris mėnesius nuo dienos, kurią turėtų būti sustabdytas protokolo taikymas. 4. Nukrypdama nuo galiojimo sustabdymo tvarkos, nurodytos 1, 2 ir 3 dalyse, Bendrija pasilieka teisę nedelsdama sustabdyti protokolo taikymą, jei Mauritanija nesilaikytų su savo sektorinės žuvininkystės politikos įgyvendinimu susijusių įsipareigojimų. Apie tokį galiojimo sustabdymą Mauritanijos valdžios institucijoms pranešama nedelsiant. 5. Jei protokolo taikymas sustabdomas, šalys ir toliau konsultuojasi tarpusavyje, siekdamos draugiškai išspręsti ginčą. Kai toks sprendimas randamas, protokolas vėl pradedamas taikyti, o finansinio įnašo dalis sumažinama proporcingai ir pro rata temporis , atsižvelgiant į protokolo taikymo sustabdymo trukmę. 10 straipsnis Protokolo taikymo sustabdymas neatlikus mokėjimo Nepažeidžiant šio protokolo 4 straipsnio nuostatų, Europos bendrijai neatlikus protokolo 2 straipsnyje nurodytų mokėjimų, šio protokolo taikymas gali būti sustabdytas tokiomis sąlygomis: a) Ministerija Europos Komisijai nusiunčia pranešimą apie nesumokėjimą. Europos Komisija atlieka reikiamus patikrinimus ir prireikus atlieka mokėjimą per laikotarpį, neviršijantį 30 darbo dienų, skaičiuojant nuo pranešimo gavimo dienos. b) Jei nebuvo sumokėta ir nebuvo pateikta tinkama nemokėjimo priežastis, laikantis a dalyje nurodytų terminų, Mauritanijos kompetentingos institucijos turi teisę sustabdyti protokolo taikymą. Jos nedelsdamos praneša apie tai Europos Komisijai. c) Protokolas vėl yra pradedamas taikyti, kai tik atliekamas atitinkamas mokėjimas. 11 straipsnis Taikomos nacionalinės teisės nuostatos Nepažeidžiant šio susitarimo nuostatų pagal šį protokolą ir jo priedus vykdomą laivų veiklą, ypač iškrovimą, perkrovimą, naudojimąsi uosto teikiamomis paslaugomis, atsargų pirkimą ir kitokią veiklą reglamentuoja Mauritanijoje taikomi teisės aktai. 12 straipsnis Trukmė Šis protokolas ir jo priedai taikomi ketverius metus, skaičiuojant nuo 2008 m. rugpjūčio 1 d., išskyrus denonsavimo atvejį pagal 13 straipsnį. 13 straipsnis Denonsavimas 1. Jei protokolas denonsuojamas, apie savo ketinimą denonsuoti protokolą atitinkama šalis kitai šaliai praneša raštu ne mažiau kaip likus šešiems mėnesiams iki denonsavimo įsigaliojimo datos. 2. Pirmoje dalyje minėto pranešimo pateikimas yra šalių konsultacijų pradžia. 14 straipsnis Įsigaliojimas 1. Šis protokolas ir jo priedai įsigalioja tą dieną, kai šalys viena kitai praneša apie šiam tikslui reikalingų procedūrų atlikimą. 2. Nuo 2008 m. rugpjūčio 1 d. jie galioja vietoje šio protokolo ir jo priedų, galiojančių nuo 2006 m. liepos 1 d. iki 2008 m. liepos 31 d. Žvejybos galimybių lentelė Žvejybos tipas | VĖŽIAGYVIAI | PRIEDUGNIO ŽVEJYBA | GALVAKOJAI MOLIUSKAI | PELAGINĖ ŽVEJYBA | 1. Žvejybos rajonas | i) į šiaurę nuo 19°21,00 Š, už šiais punktais apibrėžto rajono ribų : | 20°46,30 | Š | 17°03,00 | V | 20°40,00 | Š | 17°07,50 | V | 20°05,00 | Š | 17°07,50 | V | 19°35,50 | Š | 16°47,00 | V | 19°28,00 | Š | 16°45,00 | V | 19°21,00 | Š | 16°45,00 | V | ii) į pietus nuo 19°21,00 Š, į vakarus nuo linijos, esančios 6 mylių atstumu, (plg. II priedo 6 priedėlyje nurodytas koordinates). | Kai bus parengtas krevečių išteklių tvarkymo planas, nurodytus rajonus šalys bendru sutarimu galės suskirstyti iš naujo. | 2. Leidžiama naudoti įranga | Dugninis krevečių tralas ir kiti atrankiniai įrenginiai. | Šalys atliks techninius bandymus, siekdamos apibrėžti atrankos nuostatas ir ypač dėl: i) tralų atrankinių tinklelių, ii) kitų atrankinių įrenginių (išskyrus tralus). Atrankiniai įrenginiai turės būti įdiegti iki 2009 m. gruodžio 31., atlikus mokslinį, techninį ir ekonominį šių bandymų rezultatų vertinimą. | Draudžiama naudoti tralus dvigubais maišais. Tralo maišą gaminti iš tinklinio audeklo, numegzto dvigubu siūlu, draudžiama. Pagal Mauritanijos žuvininkystės kodekso 24 straipsnį leidžiama naudoti apsauginius skydus. | 3. Mažiausias leidžiamas tinklo akių dydis | 50 mm. | 4. Išteklių atsinaujinimo laikotarpis | du laikotarpiai po du mėnesius: gegužė–birželis ir rugsėjis–spalis | Šalys gali bendru sutarimu jungtiniame komitete priimti sprendimą, priderinti, padidinti arba sumažinti išteklių atsinaujinimo laikotarpio trukmę bei nustatyti teritorijų ir laiko apribojimus, siekdamos apsaugoti reprodukcijos zonas, kuriose yra daug žuvų jauniklių. | 5. Priegauda ir mažiausi dydžiai | Pagal Mauritanijos teisę, plg. priegaudą VI skyriuje ir I priedo 5 priedėlyje ir plg. mažiausius dydžius V skyriaus 5 punkte ir I priedo 5 priedėlyje. Tais atvejais, kai Mauritanijos teisės aktuose nėra numatyta nuostatų dėl kai kurių žuvų rūšių priegaudos, šalys konsultuojasi ir leidžiamą kiekį nustato jungtiniame komitete. | 6. Leidžiama talpa ir mokesčiai | 2008/2009 | 2009/2010 | 2010/2011 | 2011/2012 | Leidžiama talpa (GT) per licencijų laikotarpį | 9570 GT | 9570 GT | 9570 GT | 9570 GT | Mokesčiai (EUR) GT ir per metus | 291 | 303 | 315 | 315 | 7. Pastabos | Mokesčiai nustatomi ketveriems protokolo taikymo metams. Iškrovimas ir perkrovimas yra skatinami pagal protokolo ir 1 priedo nuostatas. | 2 ŽVEJYBOS KATEGORIJA: TRALAIS (1) IR INKARINĖMIS ŪDOMIS SENEGALINES JŪRŲ LYDEKAS ŽVEJOJANTYS LAIVAI | 1. Žvejybos rajonas | 1.1 Į šiaurę nuo 19 °15,60′ Š platumos, į vakarus nuo linijos, jungiančios tokius taškus: | iii) Į pietus nuo 17°50,00 Š, į vakarus nuo linijos, esančios 12 mylių atstumu, kurios koordinatės nustatomos remiantis linija, esančia 6 mylių atstumu, o jos koordinatės nurodytos II priedo 6 priedėlyje. | 1.2 Galvakojų moliuskų išteklių atsinaujinimo laikotarpiu rajonų paskirstymas yra toks: | i) Tarp Baltojo ir Timiris kyšulių, išskirtinė zona yra nustatoma pagal šiuos punktus: | iii) Į pietus nuo Nouakchott kyšulio (į pietus nuo 17°50,00 Š platumos) išskirtinė zona yra linija, esanti 12 mylių atstumu, kurios koordinatės apskaičiuojamos remiantis linija, esančia 6 mylių atstumu, o jos koordinatės nurodytos II priedo 6 priedėlyje. | 2. Leidžiama naudoti įranga | - dugninės ūdos, | - dugniniai tralai jūrų lydekoms | Draudžiama naudoti tralus dvigubais maišais. | Tralo maišą gaminti iš tinklinio audeklo, numegzto dvigubu siūlu, draudžiama. | 3. Mažiausias leidžiamas tinklo akių dydis | 70 mm tralams. | 4. Išteklių atsinaujinimo laikotarpis | Jungtiniame komitete atsižvelgdamos į naujausią turimą mokslinę informaciją, patvirtintą jungtinio mokslinio komiteto, šalys susitaria dėl tinkamiausio išteklių atsinaujinimo laikotarpio. | 5. Priegauda ir mažiausi dydžiai | Laikantis Mauritanijos teisės aktų, plg. VI skyrių ir I priedo 5 priedėlį dėl priegaudos ir V skyriaus 5 punktą ir I priedo 6 priedėlį dėl mažiausių dydžių. Tais atvejais, kai Mauritanijos teisės aktuose nėra numatyta nuostatų dėl tam tikrų žuvų rūšių priegaudos ir mažiausių dydžių, abi šalys konsultuojasi ir leidžiamą dydį nustato jungtiniame komitete. | 6. Leidžiama talpa ir mokesčiai | 2008/2009 | 2009/2010 | 2010/2011 | 2011/2012 | Leidžiama talpa (GT) per licencijų laikotarpį | 3240 GT | 3240 GT | 3240 GT | 3240 GT | Mokesčiai (EUR) GT ir per metus | 148 | 153 | 159 | 159 | 7. Pastabos: | Mokesčiai nustatomi ketveriems protokolo taikymo metams. (1) Į šią kategoriją neįtraukiami traleriai-šaldikliai. Iškrovimas ir perkrovimas yra skatinami pagal protokolo ir 1 priedo nuostatas. | 3 ŽVEJYBOS KATEGORIJA: PRIEDUGNIO RŪŠIŲ ŽUVŲ (IŠSKYRUS SENEGALINES JŪRŲ LYDEKAS) ŽVEJYBOS ĮRANKIAI (IŠSKYRUS TRALUS) | 1. Žvejybos rajonas | 1.1 i) Į šiaurę nuo 19°48,50′ Š platumos: nuo 3 jūrmylės, skaičiuojant nuo Blanc-Cap Timiris kyšulio bazinės linijos | ii) Į pietus nuo 19°48,50′ Š platumos iki 19°21,00′ Š platumos, į vakarus nuo 16°45′,00 V ilgumos | iii) Į pietus nuo 19°21,00′ Š platumos: nuo linijos esančios 3 mylių atstumu, kurios koordinatės nustatomos remiantis linija, esančia 6 mylių atstumu, o jos koordinatės nurodytos II priedo 6 priedėlyje. | 1.2 Galvakojų moliuskų išteklių atsinaujinimo laikotarpiu rajonų paskirstymas yra toks: | i) Tarp Baltojo ir Timiris kyšulių: | 20°46,00 | Š | 17°03,00 | V | 20°46,00 | Š | 17°47,00 | V | 20°03,00 | Š | 17°47,00 | V | 19°47,00 | Š | 17°14,00 | V | 19°21,00 | Š | 16°55,00 | V | 19°15,60 | Š | 16°51,50 | V | 19°15,60 | Š | 16°49,60 | V | ii) Į pietus nuo Timiris kyšulio (į pietus nuo 19°15,60 Š platumos) iki Nouakchott (17°50,00 Š platumos), išskirtinė zona yra linija, esanti 3 mylių atstumu, kurios koordinatės nustatomos remiantis linija, esančia 6 mylių atstumu, o jos koordinatės nurodytos II priedo 6 priedėlyje. | iii) Į pietus nuo Nouakchott kyšulio (į pietus nuo 17°50,00 Š platumos) išskirtinė zona yra linija, esanti 3 mylių atstumu, kurios koordinatės nustatomos remiantis linija, esančia 6 mylių atstumu, o jos koordinatės nurodytos II priedo 6 priedėlyje. | 2. Leidžiama naudoti įranga | – ūdos; | – stacionarūs žiauniniai tinklai ne didesnio kaip 7 m gylio ir 100 m ilgio. Pagal Mauritanijos teisės aktus iš poliamido viengijų siūlų pagaminti tinklai draudžiami. | – meškerė; | – krabų bei omarų gaudyklės; | – vilktiniai tinklai, skirti gyvajam masalui žvejoti. | 3. Mažiausias leidžiamas tinklo akių dydis | 120 mm žiauninių tinklų atveju; | 20 mm tinklams žvejoti gyvu masalu. | 4. Priegauda ir mažiausi dydžiai | Laikantis Mauritanijos teisės aktų, plg. VI skyrių ir I priedo 5 priedėlį dėl priegaudos ir V skyriaus 5 punktą ir I priedo 6 priedėlį dėl mažiausių dydžių. Tais atvejais, kai Mauritanijos teisės aktuose nėra numatyta nuostatų dėl tam tikrų žuvų rūšių priegaudos ir mažiausių dydžių, abi šalys konsultuojasi ir leidžiamą dydį nustato jungtiniame komitete. | 5. Leidžiama talpa ir mokesčiai | 2008/2009 | 2009/2010 | 2010/2011 | 2011/2012 | Leidžiama talpa (GT) per licencijų laikotarpį | 1162 GT | 1162 GT | 1162 GT | 1162 GT | Mokesčiai (EUR) GT ir per metus | 254 | 264 | 274 | 274 | 6. Pastabos | Mokesčiai nustatomi ketveriems protokolo taikymo metams. Pateikiant paraišką licencijai, turi būti nurodyta, kokias žūklės priemones ketinama naudoti. | Vilktinius tinklus leidžiama naudoti tik masalui, kuris naudojamas žvejojant valu arba krepšiais, žvejoti. | Naudoti krepšius leidžiama ne daugiau kaip septyniems laivams, kurių kiekvienas yra mažesnio kaip 135 GT. | Iškrovimas ir perkrovimas yra skatinami pagal protokolo ir 1 priedo nuostatas. | Jungtiniame komitete atsižvelgdamos į naujausią turimą mokslinę informaciją, patvirtintą jungtinio mokslinio komiteto, šalys susitaria dėl tinkamiausio išteklių atsinaujinimo laikotarpio. | 4 ŽVEJYBOS KATEGORIJA: PRIEDUGNIO RŪŠIŲ ŽUVIS ŽVEJOJANTYS TRALERIAI-ŠALDIKLIAI | 1. Žvejybos rajonas | 1.1 i) Į šiaurę nuo 19 °15,60′ Š platumos, į vakarus nuo linijos, jungiančios tokius taškus: | 20°46,30 | Š | 17°03,00 | V | 20°36,00 | Š | 17°11,00 | V | 20°36,00 | Š | 17°36,00 | V | 20°03,00 | Š | 17°36,00 | V | 19°45,70 | Š | 17°03,00 | V | 19°29,00 | Š | 16°51,50 | V | 19°15,60 | Š | 16°51,50 | V | 19°15,60 | Š | 16°49,60 | V | ii) Į pietus nuo 19°15,60 Š platumos iki 17°50,00 Š platumos, į vakarus nuo linijos, esančios 18 mylių atstumu, kurios koordinatės nustatomos remiantis linija, esančia 6 mylių atstumu, o jos koordinatės nurodytos II priedo 6 priedėlyje. | iii) Į pietus nuo 17°50,00 Š platumos, į vakarus nuo linijos, esančios 12 mylių atstumu, kurios koordinatės nustatomos remiantis linija, esančia 6 mylių atstumu, o jos koordinatės nurodytos II priedo 6 priedėlyje. | 2. Leidžiama naudoti įranga: | – tralas; | Draudžiama naudoti tralus dvigubais maišais. | Tralo maišą gaminti iš tinklinio audeklo, numegzto dvigubu siūlu, draudžiama. | 3. Mažiausias leidžiamas tinklo akių dydis | 70 mm | 4. Išteklių atsinaujinimo laikotarpis | Du (2) laikotarpiai po du (2) mėnesius: gegužė–birželis ir rugsėjis–spalis | Šalys gali bendru sutarimu jungtiniame komitete priimti sprendimą, priderinti, padidinti arba sumažinti išteklių atsinaujinimo laikotarpio trukmę bei nustatyti teritorijų ir laiko apribojimus, siekdamos apsaugoti reprodukcijos zonas, kuriose yra daug žuvų jauniklių. | 5. Priegauda ir mažiausi dydžiai | Laikantis Mauritanijos teisės aktų, plg. VI skyrių ir I priedo 5 priedėlį dėl priegaudos ir V skyriaus 5 punktą ir I priedo 6 priedėlį dėl mažiausių dydžių. Tais atvejais, kai Mauritanijos teisės aktuose nėra numatyta nuostatų dėl tam tikrų žuvų rūšių priegaudos ir mažiausių dydžių, abi šalys konsultuojasi ir leidžiamą dydį nustato jungtiniame komitete. | 6. Leidžiama talpa ir mokesčiai: | 2008/2009 | 2009/2010 | 2010/2011 | 2011/2012 | Leidžiama talpa (GT) per licencijų laikotarpį | 375 GT | 375 GT | 375 GT | 375 GT | Mokesčiai (EUR) GT ir per metus | 156 | 163 | 169 | 169 | 7. Pastabos: | Mokesčiai nustatomi ketveriems protokolo taikymo metams. Iškrovimas ir perkrovimas yra skatinami pagal protokolo ir 1 priedo nuostatas. | 5 ŽVEJYBOS KATEGORIJA: GALVAKOJAI MOLIUSKAI | 1. Žvejybos rajonas | Į šiaurę nuo 19°21,00 Š, už šiais punktais apibrėžto rajono ribų: | 20°46,30 | Š | 17°03,00 | V | 20°40,00 | Š | 17°07,50 | V | 19°57,00 | Š | 17°07,50 | V | 19°28,20 | Š | 16°48,00 | V | 19°18,50 | Š | 16°48,00 | V | 19°18,50 | Š | 16°40,50 | V | 19°15,60 | Š | 16°38,00 | V | Į pietus nuo 19°15,6′ Š platumos iki 17°50′ Š platumos, į vakarus nuo linijos, esančios 9 mylių atstumu, kurios koordinatės nustatomos remiantis linija, esančia 6 mylių atstumu, o jos koordinatės nurodytos II priedo 6 priedėlyje. | Į pietus nuo 17°50′ Š platumos: į vakarus nuo linijos, esančios 6 mylių atstumu, o jos koordinatės nurodytos II priedo 6 priedėlyje. | 2. Leidžiama naudoti įranga | Dugninis tralas. | Draudžiama naudoti tralus dvigubais maišais. | Tralo maišą gaminti iš tinklinio audeklo, numegzto dvigubu siūlu, draudžiama. | 3. Mažiausias leidžiamas tinklo akių dydis | 70 mm. | 4. Išteklių atsinaujinimo laikotarpis | Du (2) laikotarpiai po du (2) mėnesius: gegužė–birželis ir rugsėjis–spalis Šalys gali bendru sutarimu jungtiniame komitete priimti sprendimą, priderinti, padidinti arba sumažinti išteklių atsinaujinimo laikotarpio trukmę bei nustatyti teritorijų ir laiko apribojimus, siekdamos apsaugoti reprodukcijos zonas, kuriose yra daug žuvų jauniklių. | 5. Priegauda ir mažiausi dydžiai | Laikantis Mauritanijos teisės aktų, plg. VI skyrių ir I priedo 5 priedėlį dėl priegaudos ir V skyriaus 5 punktą ir I priedo 6 priedėlį dėl mažiausių dydžių. Tais atvejais, kai Mauritanijos teisės aktuose nėra numatyta nuostatų dėl tam tikrų žuvų rūšių priegaudos ir mažiausių dydžių, abi šalys konsultuojasi ir leidžiamą dydį nustato jungtiniame komitete. | 6. Leidžiama talpa ir mokesčiai | 2008/2009 | 2009/2010 | 2010/2011 | 2011/2012 | Leidžiama talpa (GT) per licencijų laikotarpį | 13950 GT | 13950 GT | 13950 GT | 13950 GT | Mokesčiai (EUR) GT ir per metus | 349 | 363 | 377 | 377 | 7. Pastabos | Mokesčiai nustatomi ketveriems protokolo taikymo metams. | Iškrovimas ir perkrovimas yra skatinami pagal protokolo ir 1 priedo nuostatas. | 6 ŽVEJYBOS KATEGORIJA: LANGUSTAI | 1. Žvejybos rajonas | 1.1 Į šiaurę nuo 19°21,00 Š platumos: 20 jūrmylių nuo Blanc-Cap Timiris kyšulio bazinės linijos | 1.2 Į pietus nuo 19°21,00 Š platumos: nuo linijos, esančios 15 jūrmylių atstumu, kuris apskaičiuojamas remiantis linija, esančia 6 mylių atstumu, o jos koordinatės nurodytos II priedo 6 priedėlyje. | 2. Leidžiama naudoti įranga | Gaudyklė. | 3. Mažiausias leidžiamas tinklo akių dydis | 60 mm tinklinis audeklas. | 4. Išteklių atsinaujinimo laikotarpis | Du (2) laikotarpiai po du (2) mėnesius: gegužė–birželis ir rugsėjis–spalis | Šalys gali bendru sutarimu priimti sprendimą, priderinti, padidinti arba sumažinti išteklių atsinaujinimo laikotarpio trukmę. | 5. Priegauda ir mažiausi dydžiai | Laikantis Mauritanijos teisės aktų, plg. VI skyrių ir I priedo 5 priedėlį dėl priegaudos ir V skyriaus 5 punktą ir I priedo 6 priedėlį dėl mažiausių dydžių. Tais atvejais, kai Mauritanijos teisės aktuose nėra numatyta nuostatų dėl tam tikrų žuvų rūšių priegaudos ir mažiausių dydžių, abi šalys konsultuojasi ir leidžiamą dydį nustato jungtiniame komitete. | 6. Leidžiama talpa ir mokesčiai | 2008/2009 | 2009/2010 | 2010/2011 | 2011/2012 | Leidžiama talpa (GT) per licencijų laikotarpį | 300 GT | 300 GT | 300 GT | 300 GT | Mokesčiai (EUR) GT ir per metus | 283 | 294 | 305 | 305 | 7. Pastabos | Mokesčiai nustatomi ketveriems protokolo taikymo metams. Iškrovimas ir perkrovimas yra skatinami pagal protokolo ir 1 priedo nuostatas. | 7 ŽVEJYBOS KATEGORIJA: TUNUS ŽVEJOJANTYS SEINERIAI-ŠALDIKLIAI | 1. Žvejybos rajonas | 1.1 Į šiaurę nuo 19°21,00 Š platumos: 30 jūrmylių nuo Blanc-Cap Timiris kyšulio bazinės linijos; | 1.2 Į pietus nuo 19°21,00 Š platumos : 30 jūrmylių atstumu, kuris apskaičiuojamas remiantis linija, esančia 6 mylių atstumu, o jos koordinatės nurodytos II priedo 6 priedėlyje. | 2. Leidžiama naudoti įranga | Gaubiamieji tinklai. | 3. Mažiausias leidžiamas tinklo akių dydis | ICCAT rekomenduojamas standartas. | 4. Priegauda ir mažiausi dydžiai | Laikantis Mauritanijos teisės aktų, plg. VI skyrių ir I priedo 5 priedėlį dėl priegaudos ir V skyriaus 5 punktą ir I priedo 6 priedėlį dėl mažiausių dydžių. Tais atvejais, kai Mauritanijos teisės aktuose nėra numatyta nuostatų dėl tam tikrų žuvų rūšių priegaudos ir mažiausių dydžių, abi šalys konsultuojasi ir leidžiamą dydį nustato jungtiniame komitete. | 5. Leidžiama talpa ir mokesčiai | Mokestis už laimikio toną | 35 EUR | Leistinas žvejojančių laivų skaičius | 22 | Avansinis mokėjimas (už laivą per metus) | 1750 EUR | 6. Pastabos | Mokesčiai nustatomi ketveriems protokolo taikymo metams. Iškrovimas ir perkrovimas yra skatinami pagal protokolo ir 1 priedo nuostatas. | 8 ŽVEJYBOS KATEGORIJA: TUNUS KARTINĖMIS IR PAVIRŠINĖMIS ŪDOMIS ŽVEJOJANTYS LAIVAI | 1. Žvejybos rajonas | Paviršinėmis ūdomis žvejojantiems laivams taikomas toks pat kaip 7 kategorijos tunų seineriams taikomas rajonų suskirstymas. | Tunus kartinėmis ūdomis žvejojantiems laivams taikomas toks rajonų suskirstymas: 1.1 Į šiaurę nuo 19°21,00 Š platumos: 15 jūrmylių nuo Blanc-Cap Timiris kyšulio bazinės linijos. | 1.2 Į pietus nuo 19°21,00 Š platumos : 12 jūrmylių, kurių koordinatės apskaičiuojamas remiantis linija, esančia 6 mylių atstumu, o jos koordinatės nurodytos II priedo 6 priedėlyje. | Žvejybos zona, kurioje leidžiama žvejoti gyvu masalu: | Į šiaurę nuo 19°48,50′ Š platumos: nuo 3 jūrmylės, skaičiuojant nuo Blanc-Cap Timiris kyšulio bazinės linijos. | - Į pietus nuo 19°48,50′ Š platumos iki 19°21,00′ Š platumos, į vakarus nuo 16°45′,00 V ilgumos. | - Į pietus nuo 19°21,00 ′ Š platumos: nuo linijos, esančios 3 jūrmylių atstumu, kurios koordinatės apskaičiuojamas remiantis linija, esančia 6 mylių atstumu, o jos koordinatės nurodytos II priedo 6 priedėlyje. | 2. Leidžiama naudoti įranga | Meškerės ir paviršinės ūdos. | 3. Priegauda ir mažiausi dydžiai | Laikantis Mauritanijos teisės aktų, plg. VI skyrių ir I priedo 5 priedėlį dėl priegaudos ir V skyriaus 5 punktą ir I priedo 6 priedėlį dėl mažiausių dydžių. Tais atvejais, kai Mauritanijos teisės aktuose nėra numatyta nuostatų dėl tam tikrų žuvų rūšių priegaudos ir mažiausių dydžių, abi šalys konsultuojasi ir leidžiamą dydį nustato jungtiniame komitete. | 4. Leidžiama talpa ir mokesčiai | Leistinas žvejojančių laivų skaičius | 22 | Kartinėmis ūdomis žvejojantys laivai – mokestis už sužvejotą toną | 25 EUR | Ūdomis žvejojantys laivai – mokestis už sužvejotą toną | 35 EUR | Avansinis mokėjimas (už laivą per metus) | 2500 EUR už kartinėmis ūdomis žvejojantį laivą 3500 EUR už ūdomis žvejojantį laivą | 5. Pastabos | Mokesčiai nustatomi ketveriems protokolo taikymo metams. | (1) Mažiausias leistinas tinklo žvejoti gyvu masalu akių dydis – 16 mm. Žvejybos jauku dienų skaičius per mėnesį bus ribojamas jungtinis komiteto nuspręstu skaičiumi. Apie tokios veiklos pradžią ir pabaigą bus privaloma pranešti priežiūros institucijai. | (2) Pagal atitinkamas ICCAT ir FAO rekomendacijas draudžiama žvejoti milžinryklius (Cetorhinus maximus), baltuosius ryklius (Carcharodon carcharias), smėlinius tigrinius ryklius (Carcharias taurus) ir pilkuosius ryklius (Galeorhinus galeus). | (3) Žvejyba administruojama pagal ICCAT 04-10 ir 05-05 rekomendacijas dėl sugautų ryklių laikymo, derinant su ICCAT. | (4) Iškrovimas ir perkrovimas yra skatinami pagal protokolo ir 1 priedo nuostatas (5) Šalys susitaria dėl praktinių taisyklių nustatymo, siekdamos sudaryti galimybes tokios kategorijos žvejybai arba tokiems laivams reikalingam gyvam jaukui gaudyti. Jei žvejyba vyksta jautriuose rajonuose arba naudojant neįprastinę įrangą, tokios taisyklės nustatomos remiantis IMROP rekomendacijomis ir priežiūros institucijai davus sutikimą. | 9 ŽVEJYBOS KATEGORIJA: PELAGINIŲ RŪŠIŲ ŽUVIS ŽVEJOJANTYS TRALERIAI-ŠALDIKLIAI | 1. Žvejybos rajonas | i) Į šiaurę nuo 19°21,00 Š, už šiais punktais apibrėžto rajono ribų : | 20°46,30 | Š | 17°03,00 | V | 20°36,00 | Š | 17°11,00 | V | 20°36,00 | Š | 17°24,10 | V | 19°57,00 | Š | 17°24,10 | V | 19°45,70 | Š | 17°03,00 | V | 19°29,00 | Š | 16°51,50 | V | 19°21,00 | Š | 16°45,00 | V | ii) Į pietus nuo 19°21,00′ Š platumos iki 17°50,00′ Š platumos: nuo linijos, esančios 13 jūrmylių atstumu nuo linijos, esančios 6 mylių atstumu, o jos koordinatės nurodytos II priedo 6 priedėlyje. | iii) Į pietus nuo 17°50,00 ′ Š platumos iki 16°04,00 ′ Š platumos: nuo linijos, esančios 12 jūrmylių atstumu nuo linijos, esančios 6 mylių atstumu, o jos koordinatės nurodytos II priedo 6 priedėlyje. | 2. Leidžiama naudoti įranga | Pelaginis tralas | Pelaginio ar pusiau pelaginio tralo maišas gali būti sutvirtintas tinkleliu, kurio nesutrauktos akies kraštinės ilgis neviršija 400 mm, o sąvaržos viena nuo kitos yra ne arčiau kaip 1,5 m, išskyrus sąvaržą, esančią tralo gale, kuri negali būti arčiau nei 2 metrai nuo maišo angos. Maišo sutvirtinimas arba dvigubinimas kitais tikslais draudžiamas; tralu jokiu būdu negalima žvejoti kitų žuvų rūšių, išskyrus leistinas žvejoti smulkiąsias pelagines žuvis. | 3. Mažiausias leidžiamas tinklo akių dydis | 40 mm. | 4. Priegauda ir mažiausi dydžiai | Laikantis Mauritanijos teisės aktų, plg. VI skyrių ir I priedo 5 priedėlį dėl priegaudos ir V skyriaus 5 punktą ir I priedo 6 priedėlį dėl mažiausių dydžių. Tais atvejais, kai Mauritanijos teisės aktuose nėra numatyta nuostatų dėl tam tikrų žuvų rūšių priegaudos ir mažiausių dydžių, abi šalys konsultuojasi ir leidžiamą dydį nustato jungtiniame komitete. Plg. V skyriaus 5 punktą ir I priedo 7 priedėlį dėl perskaičiavimo koeficientų už smulkiąsias pelagines žuvis. | 5. Leidžiama talpa ir mokesčiai | Leistinas vienu metu žvejojančių laivų skaičius | 17 | Mokesčiai (EUR) GT ir per mėnesį | 2008/2009 | 2009/2010 | 2010/2011 | 2011/2012 | 5000 GT arba mažesnės talpos (GT) laivai | 8,2 | 8,3 | 8,4 | 8,5 | 5000–7000 (GT) talpos laivai | 7, 2 | 7,3 | 7,4 | 7,5 | 7000–9500 (GT) talpos laivai | 6,2 | 6,3 | 6,4 | 6,5 | Didžiausias tralerių-šaldiklių laivynui pagal pirmiau nurodytas licencijas leidžiamas per metus sugauti kiekis yra 250 000 tonų, tačiau ši kvota gali būti viršijama pagal protokole ir jo prieduose numatytas nuostatas. | 6. Pastabos | Neišnaudotos 11 kategorijos žvejybos galimybės gali būti panaudojamos 9 kategorijai, neviršijant 20 licencijų per mėnesį. Mokesčiai nustatomi ketveriems protokolo taikymo metams. | Iškrovimas ir perkrovimas yra skatinami pagal protokolo ir 1 priedo nuostatas. | 10 ŽVEJYBOS KATEGORIJA: KRABŲ ŽVEJYBA | 1. Žvejybos rajonas | i) Į šiaurę nuo 19 °15,6 Š platumos, į vakarus nuo linijos, jungiančios tokius taškus: | 20°46,30 | Š | 17°03,00 | V | 20°36,00 | Š | 17°11,00 | V | 20°36,00 | Š | 17°36,00 | V | 20°03,00 | Š | 17°36,00 | V | 19°45,70 | Š | 17°03,00 | V | 19°29,00 | Š | 16°51,50 | V | 19°15,60 | Š | 16°51,50 | V | 19°15,60 | Š | 16°49,60 | V | ii) Į pietus nuo 19°15,60 Š platumos iki 17°50 Š platumos, į vakarus nuo linijos, esančios 18 mylių atstumu nuo linijos, esančios 6 mylių atstumu, o jos koordinatės nurodytos II priedo 6 priedėlyje. | iii) Į pietus nuo 17°50 Š, į vakarus nuo linijos, esančios 12 mylių atstumu nuo linijos, esančios 6 mylių atstumu, o jos koordinatės nurodytos II priedo 6 priedėlyje. | 2. Leidžiama naudoti įranga: | Krabų gaudyklė. | 3. Mažiausias leidžiamas tinklo akių dydis | 60 mm tinklinis audeklas. | 4. Išteklių atsinaujinimo laikotarpis | Du (2) laikotarpiai po du (2) mėnesius: gegužė–birželis ir rugsėjis–spalis. Šalys gali bendru sutarimu jungtiniame komitete priimti sprendimą, priderinti, padidinti arba sumažinti išteklių atsinaujinimo laikotarpio trukmę bei nustatyti teritorijų ir laiko apribojimus, siekdamos apsaugoti reprodukcijos zonas, kuriose yra daug žuvų jauniklių. | 5. Priegauda ir mažiausi dydžiai | Laikantis Mauritanijos teisės aktų, plg. VI skyrių ir I priedo 5 priedėlį dėl priegaudos ir V skyriaus 5 punktą ir I priedo 6 priedėlį dėl mažiausių dydžių. Tais atvejais, kai Mauritanijos teisės aktuose nėra numatyta nuostatų dėl tam tikrų žuvų rūšių priegaudos ir mažiausių dydžių, abi šalys konsultuojasi ir leidžiamą dydį nustato jungtiniame komitete. | 6. Leidžiama talpa ir mokesčiai: | 2008/2009 | 2009/2010 | 2010/2011 | 2011/2012 | Leidžiama talpa (GT) per licencijų laikotarpį | 300GT | 300GT | 300GT | 300GT | Mokesčiai (EUR) GT ir per metus | 283 | 294 | 305 | 305 | 7. Pastabos: | Mokesčiai nustatomi ketveriems protokolo taikymo metams. Iškrovimas ir perkrovimas yra skatinami pagal protokolo ir 1 priedo nuostatas. | 11 ŽVEJYBOS KATEGORIJA: PELAGINĖS ŽVEJYBOS LAIVAI-ŠALDYTUVAI | 1. Žvejybos rajonas | i) Į šiaurę nuo 19°21,00 Š, už šiais punktais apibrėžto rajono ribų : | 20°46,30 | Š | 17°03,00 | V | 20°36,00 | Š | 17°11,00 | V | 20°36,00 | Š | 17°24,10 | V | 19°57,00 | Š | 17°24,10 | V | 19°45,70 | Š | 17°03,00 | V | 19°29,00 | Š | 16°51,50 | V | 19°21,00 | Š | 16°45,00 | V | ii) Į pietus nuo 19°21,00′ Š platumos iki 17°50,00′ Š platumos: nuo linijos, esančios 13 mylių atstumu nuo linijos, esančios 6 mylių atstumu, o jos koordinatės nurodytos II priedo 6 priedėlyje. | iii) Į pietus nuo 17°50,00 ′ Š platumos iki 16°04,00 ′ Š platumos: nuo linijos, esančios 12 mylių atstumu nuo linijos, esančios 6 mylių atstumu, o jos koordinatės nurodytos II priedo 6 priedėlyje. | 2. Leidžiama naudoti įranga | Pelaginis tralas ir gaubiamieji pramoninės žvejybos tinklai. | Pelaginio ar pusiau pelaginio tralo maišas gali būti sutvirtintas tinkleliu, kurio nesutrauktos akies kraštinės ilgis neviršija 400 mm, o sąvaržos viena nuo kitos yra ne arčiau kaip 1,5 m, išskyrus sąvaržą, esančią tralo gale, kuri negali būti arčiau nei 2 metrai nuo maišo angos. Maišo sutvirtinimas arba dvigubinimas kitais tikslais draudžiamas; tralu jokiu būdu negalima žvejoti kitų žuvų rūšių, išskyrus leistinas smulkiąsias pelagines žuvis. | 3. Mažiausias leidžiamas tinklo akių dydis | 40 mm tralerių ir 20 mm seinerių atveju. | 4. Priegauda ir mažiausi dydžiai | Laikantis Mauritanijos teisės aktų, plg. VI skyrių ir I priedo 5 priedėlį dėl priegaudos ir V skyriaus 5 punktą ir I priedo 6 priedėlį dėl mažiausių dydžių. Tais atvejais, kai Mauritanijos teisės aktuose nėra numatyta nuostatų dėl tam tikrų žuvų rūšių priegaudos ir mažiausių dydžių, abi šalys konsultuojasi ir leidžiamą dydį nustato jungtiniame komitete. Plg. V skyriaus 5 punktą ir I priedo 7 priedėlį dėl perskaičiavimo koeficientų už smulkiąsias pelagines žuvis. | 5. Leidžiama talpa ir mokesčiai | Leidžiama talpa | 15000 GT per mėnesį (skaičiuojant pagal metų vidurkį) atitinka 3 mėnesio licencijas 9 kategorijos pelaginės žvejybos traleriams-šaldikliams. | Apskaita remiantis metiniu vidurkiu reiškia, kad vidutinis mėnesio panaudojimas protokolo galiojimo metų pabaigoje atitinka toliau pateikiamus skaičius ir suteikia galimybę nepanaudotas galimybes per mėnesį perkelti į kitą mėnesį. | 2008/2009 | 2009/2010 | 2010/2011 | 2011/2012 | Mokesčiai (EUR) GT ir per mėnesį | 7,2 | 7,3 | 7,4 | 7,5 | 6. Pastabos | Neišnaudotos 11 kategorijos žvejybos galimybės gali būti panaudojamos 9 kategorijai, neviršijant 20 licencijų per mėnesį. Mokesčiai nustatomi ketveriems protokolo taikymo metams. Pelaginės žvejybos laivų-šaldytuvų sužvejojamas kiekis neribojamas. 1 priede nustatytos pereinamojo laikotarpio nuostatos dėl jūreivių samdos (XV skyriaus 6 punktas). | Iškrovimas ir perkrovimas yra skatinami pagal protokolo ir 1 priedo nuostatas. | 1 PRIEDAS BENDRIJOS LAIVŲ ŽVEJYBOS VEIKLOS MAURITANIJOS ŽVEJYBOS RAJONUOSE SĄLYGOS I SKYRIUS Dokumentai, reikalaujami teikiant licencijos paraišką 1. Kiekvienam laivui pirmą kartą teikiant licencijos paraišką, Komisija ministerijai per delegaciją pateikia tinkamai užpildytą paraiškos dėl licencijos formą už kiekvieną laivą, kuriam prašoma licencijos; formos pavyzdys pateiktas šio priedo 1 priedėlyje. Duomenys apie laivo pavadinimą, jo talpą GT, išorinį registracijos numerį, radijo šaukinį, variklio galią, bendrąjį ilgį ir įregistravimo uostą turi sutapti su Bendrijos žvejybos laivų registre esančiais duomenimis. 2. Pateikdamas pirmąją licencijos paraišką, laivo savininkas kartu turi: - pateikti valstybės narės patvirtintos talpos pažymėjimo, kuriame nurodyta laivo talpa, išreikšta bendrąja talpa (GT), kopiją; - pateikti naują spalvotą valstybės narės kompetentingų institucijų patvirtintą nuotrauką, kurioje pavaizduotas dabartinės būklės laivas iš šono. Nuotrauka turi būti ne mažesnė kaip 15 cm x 10 cm dydžio; - įregistruoti į Mauritanijos nacionalinį laivų registrą reikalingus dokumentus. Ši registracija nemokama. Tikrinimas įregistruojant į Nacionalinį laivų registrą yra administracinio pobūdžio. 3. Pasikeitus laivo talpai atitinkamas jo savininkas pateikia valstybės narės patvirtintą naujos talpos sertifikato kopiją ir visus kitus su pakitimu susijusius dokumentus, visų pirma – laivo savininko kompetentingoms institucijoms pateiktos paraiškos kopiją, šių institucijų pritarimą ir informaciją apie padarytus pakeitimus. Jei pasikeitė laivo konstrukcija ar išorinė išvaizda, taip pat turi būti pateikta nauja valstybės narės kompetentingų institucijų patvirtinta nuotrauka. 4. Priimamos tik 1, 2 ir 3 punktuose nurodytus dokumentus pateikusių laivų licencijų paraiškos. II SKYRIUS Licencijų paraiškų teikimo, licencijų išdavimo ir galiojimo nuostatos 1. Tinkamumas žvejoti. 1.1. Laivai, pageidaujantys žvejoti pagal šį susitarimą, turi atitikti žvejybos Mauritanijos žvejybos rajonuose reikalavimus. 1.2. Laivas atitinka reikalavimus, jei laivo savininkui, jo kapitonui arba pačiam laivui žvejybos veikla Mauritanijoje nėra uždrausta. Jie neturi būti padarę pažeidimų Mauritanijos institucijų atžvilgiu, t. y. turi būti atlikę visas ankstesnes savo prievoles, susijusias su žvejybos veikla Mauritanijoje. 2. Licencijų paraiškos. 2.1. Paraiškas dėl licencijų pelaginės žvejybos laivams, kartu su technines charakteristikas patvirtinančiais dokumentais, Komisija per delegaciją pateikia ministerijai ne vėliau kaip prieš 10 dienų iki žvejybos operacijų pradžios. Norėdama gauti visų kitų tipų licencijas, Komisija kas ketvirtį per delegaciją pateikia ministerijai laivų, pageidaujančių užsiimti žvejybos veikla laikantis protokolo žvejybos specifikacijose nustatytų apribojimų, sąrašus pagal žvejybos kategorijas ne vėliau kaip 1 mėnesį prieš prasidedant prašomų licencijų galiojimo laikotarpiui. Su tokiais sąrašais pateikiamas apmokėjimo įrodymas. Pavėluotai pateiktos licencijų paraiškos nesvarstomos. 2.2. Šiuose sąrašuose aiškiai nurodyta laivų talpa ir skaičius pagal žvejybos kategoriją ir kiekvieno laivo pagrindinės charakteristikos, įskaitant žvejybos įrangą, nurodytą Bendrijos žvejybos laivų registre, pagal kategorijas suskirstyta mokėtinų mokesčių suma ir Mauritanijos jūreivių skaičius. 2.3. Prie licencijos prašymo taip pat pridedamas su ministerijos naudojama programine įranga suderinamas failas su visa žvejybos licencijų išdavimui reikalinga informacija, įskaitant galimus laivų duomenų pakeitimus. 2.4. Priimamos tik visus 2.1, 2.2 ir 2.3 punktuose nurodytus formalumus atlikusių laivų licencijų paraiškos. 2.5 Žvejybai kaimyninėse šalyse licencijas turintys laivai licencijos paraiškoje gali nurodyti kitų turimų licencijų šalį, žvejojamų žuvų rūšis ir galiojimo laiką ir taip palengvinti daugkartinį įplaukimą į žvejybos rajoną ir išplaukimą iš jo. 2.6. Teikiant licencijos paraiškas ir bendrai taikant šį susitarimą perduodami asmeniniai duomenys gali būti naudojami tik šiam susitarimui įgyvendinti. 3. Licencijų išdavimas. 3.1. Ministerija licencijas laivams išduoda iš laivo savininko atstovo gavusi kiekvieno laivo mokėjimo įrodymus (Mauritanijos iždo išduotus kvitus), kaip apibrėžta IV skyriuje, iki licencijų galiojimo pradžios likus ne mažiau kaip 10 dienų. Okeaninių laivų atveju šis terminas yra penkios dienos. Licencijas galima gauti ministerijos Nouadhibou arba Nouakshott biuruose. 3.2. Licencijose taip pat nurodomas jų galiojimo laikas, techniniai laivo duomenys, Mauritanijos jūreivių skaičius ir mokesčių mokėjimo duomenys bei su žvejybos veikla susijusios sąlygos, numatytos atitinkamose techninėse specifikacijose. 3.3. Žvejybos licencijos gali būti išduodamos tik laivams, kurių visi tam reikalingi formalumai yra sutvarkyti. Licenciją gavę laivai įrašomi į laivų, kuriems leista žvejoti, sąrašą, kuris vienu metu perduodamas priežiūros institucijai ir Komisijai (per delegaciją). 3.4 Komisijai per delegaciją pranešama apie visas Mauritanijos institucijų atmestas licencijų paraiškas. Prireikus ministerija pateikia kredito pranešimą dėl mokėjimų už licenciją, atskaičiusi visų nesumokėtų baudų likutį. 3.5 Šalys susitaria skatinti elektroninės licencijų sistemos įdiegimą. 4. Licencijų galiojimas ir panaudojimas. 4.1. Licencija galioja tik tuo laikotarpiu, už kurį sumokėtas mokestis, laikantis techninėje specifikacijoje ir minėtoje licencijoje nurodytų sąlygų. Licencijos išduodamos 3, 6 ir 12 mėnesių laikotarpiui. Jos gali būti pratęstos. Pelaginės žvejybos laivų atveju (9 ir 11 kategorijos) gali būti išduodamos mėnesį galiojančios licencijos. Jose nurodomas kiekvienam pelaginės žvejybos traleriui (tik 9 kategorijos) suteiktos žvejybos kvotos dydis. Per licencijoje numatytą laikotarpį nepanaudota žvejybos kvota gali būti perkelta į naują to paties laivo licenciją arba skirta kitam tos pačios kategorijos laivui. Nustatant licencijų galiojimo laikotarpius, remiamasi šiais kasmetiniais laikotarpiais: pirmasis laikotarpis: nuo 2008 m. rugpjūčio 1 d. iki 2008 m. gruodžio 31 d. antrasis laikotarpis: nuo 2009 m. sausio 1 d. iki 2009 m. gruodžio 31 d. trečiasis laikotarpis: nuo 2010 m. sausio 1 d. iki 2010 m. gruodžio 31 d. ketvirtasis laikotarpis: nuo 2011 m. sausio 1 d. iki 2011 m. gruodžio 31 d. penktasis laikotarpis: nuo 2012 m. sausio 1 d. iki 2012 m. liepos 31 d. Licencijos galiojimas negali prasidėti vienu laikotarpiu ir baigtis kitu 12 mėnesių laikotarpiu. 4.2. Licencija išduodama konkretaus laivo vardu; ji neperleidžiama. Tačiau, valstybės narės kompetentingų institucijų tinkamai konstatuotu force majeure atveju ir Komisijos prašymu, laivui išduota licencija kuo skubiau pakeičiama licencija kitam laivui, priklausančiam tai pačiai žvejybos kategorijai, neviršijant leistinos tos kategorijos talpos. 4.3. Keičiamąją licenciją Komisija per delegaciją pateikia ministerijai, kuri ją pakeičia nauja licencija. 4.4. Keičiant licenciją reikalingi papildomi mokėjimų koregavimai atliekami prieš išduodant pakaitinę licenciją. 4.5. Licencija visą laiką turi būti laive ir kontrolės atveju pateikta institucijoms, įgaliotoms atlikti kontrolę. III SKYRIUS Mokesčiai 1. Mokesčiai už kiekvieną laivą apskaičiuojami remiantis metinėmis normomis, nustatytomis protokole pateiktose techninėse specifikacijose. Ketvirtinių ar pusmetinių licencijų atveju, išskyrus pelaginės žvejybos laivus, mokesčiai apskaičiuojami pro rata temporis ir padidinami atitinkamai 3 % arba 2 %, siekiant padengti dėl licencijų išdavimo susidariusias išlaidas. Į šių mokesčių sumas yra įtraukti visi susiję mokesčiai ir rinkliavos, išskyrus parafiskalinius mokesčius[5], uosto mokesčius ar mokesčius už paslaugas. Nepažeidžiant protokolo 12 straipsnio nuostatų, į Finansų įstatymą įtraukiami biudžetiniai asignavimai nepriklausomam prisiekusiųjų mokslinių stebėtojų korpusui finansuoti ir pakeičia ankstesniame protokole numatytą finansavimą dalimis. Išskyrus 7 ir 8 kategorijas (tunus žvejojantys seineriai – žr. XIV skyrių) bei 9 ir 11 kategorijas (mėnesiniai mokėjimai), parafiskalinis mokestis mokamas už visą ketvirtį, neatsižvelgiant į galimą žvejybos draudimo laikotarpį. Parafiskalinio mokesčio už kalendorinius metus mokėjimui taikomas valiutų kursas (MRO / EUR) yra praėjusių metų vidutinis valiutų kursas, kurį apskaičiuoja Mauritanijos centrinis bankas ir ne vėliau kaip prieš jo taikymo metus ėjusių metų gruodžio 1 d. apie jį praneša ministerija. 2. Mokesčiai mokami kas ketvirtį, išskyrus susitarime arba dėl jo vykdymo numatytus trumpesnius laikotarpius; pastaruoju atveju jie mokami proporcingai pagal tikrąjį licencijos galiojimo laiką. 3. Ketvirtį sudaro vienas trijų mėnesių laikotarpis, prasidedantis spalio 1 d., sausio 1 d., balandžio 1 d. arba liepos 1 d., išskyrus pirmąjį ir paskutinįjį protokolo laikotarpį, t. y. atitinkamai nuo 2008 m. rugpjūčio 1 d. iki 2008 m. rugsėjo 30 d. ir nuo 2012 m. kovo 1 d. iki 2012 m. liepos 31 d. IV SKYRIUS Mokėjimo sąlygos 1. Mokėjimai eurais atliekami tokia tvarka: a) mokesčių atveju; - pervedant lėšas į vieną iš Mauritanijos centrinio banko Mauritanijos iždo užsienio sąskaitų; b) parafiskalinių mokesčių atveju; - pervedant lėšas priežiūros institucijos vardu į vieną iš Mauritanijos centrinio banko užsienio sąskaitų; c) baudų atveju; - pervedant lėšas į vieną iš Mauritanijos centrinio banko Mauritanijos iždo užsienio sąskaitų; d) baudos už licencijoje nurodyto kiekio viršijimą; - pervedant lėšas ministerijos vardu į vieną iš Mauritanijos centrinio banko užsienio sąskaitų. 2. 1 punkte nurodytos sumos laikomos gautomis, gavus iždo arba ministerijos patvirtinimą po Mauritanijos centrinio banko pranešimo. 3. Prieš įsigaliojant protokolui, Mauritanijos valdžios institucijos Komisijai pateikia Mauritanijos centrinio banko užsienio sąskaitų sąrašą ir tarptautinius pervedimus palengvinančius rekvizitus ( BIC kodas ir IBAN). V SKYRIUS Duomenų apie sugautus kiekius pranešimas 1. Bendrijos laivo reiso trukmė apibrėžiama taip: - laikotarpis nuo įplaukimo į Mauritanijos žvejybos rajoną iki išplaukimo iš jo; - laikotarpis nuo įplaukimo į Mauritanijos žvejybos rajoną iki laivo iškrovimo į kitą laivą; - laikotarpis nuo įplaukimo į Mauritanijos žvejybos rajoną iki laivo iškrovimo Mauritanijoje. 2. Žvejybos žurnalas. 2.1. Laivų kapitonai kas dieną registruoja visas nustatytas operacijas žvejybos žurnale, kurio pavyzdys pateiktas šio priedo 2 priedėlyje ir kuris gali būti keičiamas pagal Mauritanijos teisę. Šis dokumentas turi būti užpildytas tvarkingai ir įskaitomai ir pasirašytas laivo kapitono. Laivams, žvejojantiems toli migruojančias rūšis, galioja šio priedo XIV skyriaus nuostatos. Toleruojami tokie žurnale nurodyto sugauto kiekio ir patikrinimo metu nustatyto kiekio neatitikimo procentai: - 7 % šviežioms žuvims; - 4 % šaldytoms ne pelaginėms žuvims; - 2 % šaldytoms pelaginėms žuvims. 2.2. Žvejybos žurnalai, kuriuose trūksta įrašų arba kuriuose yra neteisingos informacijos, laikomi netinkamai pildomais. 2.3. Pasibaigus kiekvienam reisui, kapitonas nusiunčia žvejybos žurnalo originalą laivo priežiūros institucijai. Laivo savininkas privalo per 15 darbo dienų nusiųsti žurnalo kopiją valstybės narės kompetentingoms institucijoms bei Komisijai (pateikiant per delegaciją). 2.4. Nesilaikant 2.1, 2.2 ir 2.3 punktų, nepažeidžiant Mauritanijos teisės aktų dėl numatytų nuobaudų, žvejybos licencijos galiojimas sustabdomas iki laivo savininkas įvykdys šiuos įsipareigojimus. 2.5 Abi šalys susitaria skatinti elektroninio žvejybos žurnalo sistemos įdiegimą. 2.6 Pelaginės žvejybos laivų atveju (9 ir 11 kategorijos) laimikio patikrinimas atliekamas iškrovimo ar perkrovimo metu arba pasibaigus reisui. 3. Žvejybos žurnalo priedas (Iškrovimo ir perkrovimo deklaracijos). 3.1. Atlikdami iškrovimą arba perkrovimą laivų kapitonai privalo įskaitomai ir tvarkingai užpildyti ir pasirašyti žvejybos žurnalą, kurio pavyzdys pateikiamas šio priedo 3 priedėlyje. 3.2. Po kiekvieno iškrovimo, ne vėliau kaip per 30 dienų laivo savininkas nusiunčia žvejybos žurnalo priedo originalą priežiūros institucijai, o kopiją – ministerijai. Kopija per tokį pat laikotarpį taip pat pateikiama valstybės narės kompetentingai institucijai bei Komisijai (per delegaciją). Pelaginės žvejybos laivams nustatytas 15 dienų laikotarpis. 3.3. Po kiekvieno leistino perkrovimo į kitą laivą, laivo savininkas nedelsdamas nusiunčia žvejybos žurnalo priedo originalą priežiūros institucijai, o kopiją – ministerijai. Kopija per 15 darbo dienų pateikiama valstybės narės kompetentingai institucijai bei Komisijai (per delegaciją). 3.4. Nesilaikant prieš tai esančiuose 3.1, 3.2 ir 3.3. punktuose nurodytų prievolių, žvejybos licencijos galiojimas sustabdomas iki laivo savininkas atliks tas prievoles. 4. Ketvirtinės laimikio deklaracijos. 4.1. Iki pasibaigiant trečiajam kiekvieno ketvirčio mėnesiui Komisija per delegaciją ministerijai praneša apie visų Bendrijos laivų per praėjusį ketvirtį sužvejotą kiekį. 9 ir 11 kategorijos pelaginės žvejybos laivai praneša kas mėnesį, ne vėliau kaip per 30 kito mėnesio dienų. 4.2 Informacija pateikiama pagal mėnesius, žvejybos tipus, laivus ir žuvų rūšis. 4.3 Ši informacija ministerijai teikiama kompiuterinio failo pavidalu, kurio formatas suderinamas su ministerijos naudojama programine įranga. 5. Duomenų patikimumas 1, 2, 3 ir 4 punktuose nurodytuose dokumentuose esanti informacija turi rodyti faktinį sužvejotą kiekį, kad ja būtų galima remtis kaip vienu iš pagrindinių žuvininkystės išteklių kaitos priežiūros pagrindų. Laive laikomų sugautų žuvų mažiausius dydžius nustato galiojanti Mauritanijos teisė ir jie pateikti 6 priedėlyje. 7 priedėlyje pateikti be galvų, nepjaustytoms ir (arba) išskrostoms, nepjaustytoms žuvims taikomi perskaičiavimo koeficientai. VI SKYRIUS Priegauda 1. Pagal Mauritanijos teisės aktus nustatyta priegaudos procentinė dalis skaičiuojama bet kuriuo žvejybos metu pagal bendrą gyvąjį laive esančio laimikio svorį. Šio priedo 5 priedėlyje nurodyta procentinė dalis kiekvienai žvejybos rūšiai. Su priegauda susijusių teisės aktų nuostatos bus nurodytos išduotose licencijose. 2. Kai procentinė dalis viršija leistiną priegaudos kiekį, taikomos Mauritanijos teisės aktuose nustatytos nuobaudos ir pažeidėjams – kapitonams ir laivams – gali būti visiškai uždrausta užsiimti žvejybos veikla Mauritanijoje. 3. Teisės aktuose nustatytų reikalavimų neatitinkančių žuvų laikymas laivuose yra draudžiamas. Už jį baudžiama pagal Mauritanijos teisės aktus. VII SKYRIUS Iškrovimas Mauritanijoje Susitariančiosios šalys, suprasdamos geresnės integracijos naudą siekiant bendrai plėtoti savo žuvininkystės sektorius, susitarė skatinti savanorišką iškrovimą ir priimti toliau išdėstytas nuostatas dėl tokio iškrovimo Mauritanijos uostuose. BENDROSIOS SĄLYGOS IR FINANSINĖS PASKATOS 1. Iškraunama Mauritanijos uoste Nouadhibou . Iškrovimo datas pasirenka laivo savininkas. Jis prieš 72 valandas iki numatomo atvykimo į uostą faksu arba elektroniniu paštu praneša priežiūros institucijai ir Mauritanijos uosto institucijoms apie pasirinktą datą ir nurodo apytikrį bendrą ketinamą iškrauti kiekį. Uosto administracija per 24 valandas ir prieš 24 valandas iki laivo atvykimo į uostą tokiu pat būdu patvirtina laivo savininko atstovui arba savininkui, kad iškrovimo operacijas galima atlikti. 2. Iškrovimo operacijos užtrunka ne ilgiau kaip 24 valandas nuo laivo atvykimo į uostą. 3. Pasibaigus iškrovimo operacijoms, kompetentingos uosto institucijos išduoda kapitonui iškrovimo sertifikatą. 4. Laivui esant uoste, jūreiviai žvejai turi teisę laisvai keliauti su jūreivio licencija. 5. Bendrijos laivams, kurie iškraunami arba iš kurių perkraunama Mauritanijoje , licencijos mokesčiai iškrovimo ir perkrovimo laikotarpiu mažinami. Galiojančios iškraunančių laivų licencijos kaina mažinama 25 %, o perkraunančių laivų – 15 %. Tačiau: - licencijos mokestis nemažinamas per atitinkamos licencijos galiojimo laikotarpį mažiau kaip 15 % žvejybos žurnale nurodyto sugauto kiekio iškraunantiems ar perkraunantiems laivams; - licencijos mokestis proporcingai mažinamas per atitinkamos licencijos galiojimo laikotarpį nuo 16 % iki 65 % žvejybos žurnale nurodyto sugauto kiekio iškraunantiems ar perkraunantiems laivams (pavyzdžiui, už 30 % iškrauto nurodyto kiekio suteikiama 30 % nuolaida nuo 25 %, kurie taikomi mokesčiui); - licencijos mokesčiai visiškai sumažinami laivams, kurie per atitinkamos licencijos galiojimo laikotarpį iškrauna ir perkrauna daugiau kaip 65 % žvejybos žurnale nurodyto sugauto kiekio. 6. Įgyvendinimo taisyklės: atitinkamų laivų iškrovimo operacijų iškrovimo sertifikato (- ų) kopija (- os) siunčiamos Komisijai per delegaciją. Komisija, prieš pateikdama naują paraišką dėl licencijos tam laivui, nusiunčia ministerijai sertifikatų kopijas ir prašymą sumažinti naujos licencijos mokestį. 7. Prieš pasibaigiant pirmiesiems trims šio protokolo taikymo mėnesiams, ministerija Komisijai per delegaciją nusiunčia tokią informaciją: - bendrąsias laivų iškrovimo taisykles, įskaitant uosto mokesčius; - apie pagal atitinkamus Bendrijos teisės aktus patvirtintas įstaigas; - apie muitinės sandėlius; - apie prie jų galinčių priplaukti laivų didžiausią dydį ir skaičių; - apie šviežių, atvėsintų ir užšaldytų (- 22 C°) produktų sandėliavimo sąlygas ir pajėgumą; - apie šviežių žuvininkystės produktų pristatymo į užsienio rinkas transporto priemones ir dažnumą; - apie vidutines tiekimo kainas ir sąlygas (degalus, maistą ir kt.); - uosto administracijos biurų radijo šaukinį, telefono ir fakso numerius, telekso adresus ir darbo laiką; - kitą informaciją, galinčią palengvinti iškrovimo operacijas. MOKESTINĖS IR FINANSINĖS SĄLYGOS Į Nouadhibou uostą įplaukiantys Bendrijos laivai atleidžiami nuo visų mokesčių ar tokį pat poveikį turinčių rinkliavų, išskyrus uosto mokesčius ir rinkliavas, kurios Mauritanijos laivams taikomos tokiomis pat sąlygomis. Žuvininkystės produktai iškraunami muitinės kontrolės tvarka, kaip numato Mauritanijos teisės aktai. Todėl įplaukiant į Mauritanijos uostą arba eksportuojant jiems netaikomos jokios muitinės procedūros ir muitai ar jiems lygiavertės rinkliavos ir jie laikomi „laikinai priimtomis prekėmis“ (laikinasis sandėliavimas). Laivo savininkas nusprendžia dėl laivo produkcijos paskirties. Produkcija gali būti perdirbta, sandėliuojama kontroliuojant muitinei, parduodama Mauritanijoje arba eksportuojama (už užsienio valiutą). Parduodant Mauritanijoje jos rinkai skirtus produktus, jiems taikomi tokie pat mokesčiai ir rinkliavos kaip ir Mauritanijos žuvininkystės produktams. Pelnas gali būti eksportuojamas be papildomų mokesčių (atleidžiama nuo muitų ir jiems lygiaverčių mokesčių). Šio protokolo 5 priedėlio leidžiamuose ir numatytuose rajonuose perkrovimo operacijoms nustatytas 1,25 USD už toną perkraunamos žuvies uosto mokestis. Bet kokiam šio mokesčio tarifo pakeitimui turi pritarti susitarime numatytas jungtinis komitetas. Taip pat uosto institucija taiko krovininių ir tiekimo laivų atvykimo ir išvykimo mokestį. Šios 2007 m. gruodžio 1 d. įsigaliojusios priemonės bus vertinamos praėjus metams po jų taikymo. VIII SKYRIUS Mauritanijos jūreivių samda 1. Išskyrus tunų seinerius, kuriuose stengiamasi nusamdyti bent vieną Mauritanijos jūreivį kiekviename laive, tunus kartinėmis ūdomis žvejojančius laivus, kurių kiekvienas turi nusamdyti tris Mauritanijos jūreivius, 11 kategorijos pelaginės žvejybos laivus, kuriems taikomos šio priedo XV skyriaus 6 punkte numatytos pereinamojo laikotarpio nuostatos, kiekvienas Bendrijos laivas faktiniam reiso laikotarpiui privaloma tvarka samdo ne mažiau nei toliau nurodyta Mauritanijos jūreivių: - 2 jūreivius ir 1 karininką arba 1 stebėtoją mažesnės nei 200 GT talpos laivų atveju; - 3 jūreivius ir 1 karininką arba 1 stebėtoją didesnės nei 200 GT ir mažesnės nei 250 GT talpos laivų atveju; - 4 jūreivius ir 1 karininką arba 1 stebėtoją didesnės nei 250 GT ir mažesnės nei 300 GT talpos laivų atveju; - 6 jūreivius ir 1 karininką ne mažiau kaip 300 GT ir mažiau kaip 350 GT laivų atveju; - 7 jūreivius ir 1 karininką ne mažiau kaip 350 GT ir mažiau kaip 500 GT laivų atveju; - 8 jūreivius ir 1 karininką ne mažiau kaip 500 GT ir mažiau kaip 800 GT laivų atveju; - ne mažesnės nei 800 GT ir mažesnės nei 2000 GT talpos laivai priima 37 % įgulos sudarantį jūreivių skaičių, bet ne mažiau kaip 8 jūreivius ir 2 karininkus; - 2000 GRT ir didesni laivai priima 37 % įgulos sudarantį jūreivių skaičių, bet ne mažiau kaip 12 jūreivių ir 2 karininkus. 1.2 800 GT ir didesnės talpos laivų atveju mažiausias samdytinų jūreivių skaičius už kiekvieną papildomai samdomą karininką mažinamas 2 jūreiviais. 1.3 Laivų savininkai samdomus Mauritanijos jūreivius ir karininkus renkasi laisva tvarka, remdamiesi Prekybos laivybos kodekso nuostatomis. 2. Laivo savininkas arba jo atstovas ministerijai praneša į atitinkamą laivą priimtų Mauritanijos jūreivių pavardes ir įguloje užimamas pareigas. 3. Bendrijos žvejybos laivuose dirbantiems jūrininkams be apribojimų taikoma TDO (Tarptautinės darbo organizacijos) deklaracija dėl pagrindinių darbo teisių ir principų. Tai pirmiausia susiję su laisve jungtis į asociacijas ir veiksmingu teisės į kolektyvines darbuotojų derybas pripažinimu bei diskriminacijos panaikinimu darbo ir profesinėje srityse. 4. Mauritanijos jūreivių darbo sutartys, kurių viena kopija perduodama sutarties šalims, sudaromos tarp laivo savininko atstovo (-ų) ir jūreivių ir (arba) jų profesinių sąjungų ar jų atstovų, derinant su Mauritanijos kompetentingomis valdžios institucijomis. Šios sutartys garantuoja jūreiviams socialinę apsaugą, įskaitant gyvybės, sveikatos draudimą ir draudimą nuo nelaimingų atsitikimų. 5. Laivo savininkas ar jo atstovas per du mėnesius nuo licencijos išdavimo tiesiogiai ministerijai turi perduoti atitinkamos valstybės narės kompetentingų institucijų tinkamai vizuotą minėtos sutarties kopiją. 6. Atlyginimą Mauritanijos jūreiviams moka laivo savininkas. Atlyginimas yra nustatomas prieš išduodant licenciją laivo savininko arba jo atstovo ir atitinkamų Mauritanijos jūreivių ar jų atstovų sutarimu. Tačiau Mauritanijos jūreivių apmokėjimo sąlygos negali būti blogesnės, nei Mauritanijos laivų jūreiviams taikomos sąlygos, turi atitikti TDO standartus ir bet kokiu atveju būti ne žemesnės už TDO standartus. 7. Jei vienas ar daugiau įdarbintų jūreivių neatvyksta į laivą nustatytą laivo išplaukimo valandą, laivui leidžiama išplaukti, prieš tai pranešus už įlaipinimą atsakingoms kompetentingoms uosto institucijoms apie nepakankamą jūreivių skaičių laive ir pataisius įgulos sąrašą. Minėtos institucijos apie tai praneša priežiūros institucijai. Laivo savininkas privalo pasirūpinti, kad ne vėliau, kaip iki kito reiso pradžios jo laive būtų pagal šį susitarimą reikalaujamas jūreivių skaičius. 8. Jei į laivą Mauritanijos jūreiviai nepriimami dėl kokių nors kitų priežasčių, nei nurodytoji prieš tai esančiame punkte, atitinkamų Bendrijos laivų savininkai privalo, bet ne ilgiau kaip 3 mėnesius, mokėti nustatytą vienodo 20 EUR dydžio mokestį už vieną jūreivį ir už vieną dieną Mauritanijos žvejybos rajone. Už jūreivių nepriėmimą mokama atsižvelgiant į realų žvejybos dienų skaičių, o ne į licencijos galiojimo trukmę. Šios lėšos yra skiriamos mokyti Mauritanijos žvejus jūreivius ir yra pervedamos į šio priedo IV skyriaus b punkte nurodytą sąskaitą. 9. Du kartus per metus (iki sausio 1 d. ir iki liepos 1 d.) Komisija ministerijai per delegaciją perduoda Bendrijos laivuose įdarbintų Mauritanijos jūreivių sąrašą kartu su patvirtinimais, nurodančiais, kad jie yra registruoti įgulos nariais ir kokiame laive jie dirba. 10. Nepažeidžiant 7 punkto nuostatų, jei laivų savininkai sistemingai nesilaiko reikalavimo įdarbinti nustatytą Mauritanijos jūreivių skaičių, žvejybos licencija automatiškai panaikinama, kol minėtasis reikalavimas yra įvykdomas. IX SKYRIUS Techniniai patikrinimai 1. Vieną kartą per metus, taip pat pakeitus laivo talpą ar žvejybos kategoriją, kai imama naudoti kitokią žvejybos įrangą, Bendrijos žvejybos laivai turi atvykti į Nouadhibou arba į Nouakchott uostą, kad būtų atliktas galiojančiuose įstatymuose numatytas patikrinimas. Toks patikrinimas atliekamas ne vėliau, kaip per 48 valandas nuo laivo atvykimo į uostą. Išsamios tunų žvejybos, paviršinėmis ūdomis žvejojančių ir pelaginės žvejybos laivų techninių patikrinimų taisyklės pateikiamos šio priedo XIV ir XV skyriuose. 2. Pasibaigus patikrinimui, laivo kapitonui išduodamas pažymėjimas, kurio galiojimo laikas yra toks pat, kaip licencijos; laivams, kurių licencijos atnaujinamos per metus nuo pažymėjimo gavimo, jų galiojimo laikas nemokamai pratęsiamas de facto . Šis pažymėjimas turi būti saugomas laive. 3. Techniniu patikrinimu siekiama patikrinti, ar techninės charakteristikos ir laive esanti įranga atitinka reikalavimus ir ar laikomasi su Mauritanijos jūreivių įgula susijusių nuostatų. 4. Su patikrinimu susijusias išlaidas apmoka laivo savininkas, jų dydis nustatomas pagal Mauritanijos įstatymuose numatytus įkainius ir pateikiamas Bendrijai. Įkainiai negali būti didesni už mokesčius, kuriuos paprastai moka kiti laivai už tokias pačias paslaugas. 5. Nesilaikant prieš tai esančiuose 1 ir 2 punktuose nurodytų prievolių, žvejybos licencijos galiojimas automatiškai sustabdomas iki tol, kol laivo savininkas atliks tas prievoles. X SKYRIUS Laivų identifikavimas 1. Bendrijos laivų identifikavimo ženklai turi atitikti atitinkamus Bendrijos teisės aktus. Ministerijai pranešama apie tokius teisės aktus prieš šiam protokolui įsigaliojant. Ministerijai pranešama apie bet kokius tų teisės aktų pakeitimus ne vėliau kaip 1 mėnesį prieš jų įsigaliojimą. 2. Laivas, nuslepiantis savo identifikavimo ženklus, pavadinimą arba registravimo numerį baudžiamas galiojančiuose Mauritanijos teisės aktuose nustatyta tvarka. XI SKYRIUS Licencijų galiojimo sustabdymas ar panaikinimas Jei Mauritanijos institucijos nusprendžia sustabdyti Bendrijos laivo licencijos galiojimą arba visiškai jį panaikinti pagal šį protokolą arba Mauritanijos teisės aktus, to laivo kapitonas privalo nedelsdamas nutraukti žvejybos veiklą ir atplaukti į Nouadhibou uostą ir grąžinti licencijos originalą priežiūros institucijai. Įvykdžius reikiamus įsipareigojimus, ministerija Komisijai per delegaciją praneša apie galiojimo sustabdymo nutraukimą ir licencija grąžinama. XII SKYRIUS Pažeidimai 1. Už pažeidimus baudžiama Mauritanijos teisės aktuose nustatyta tvarka. 2. Sunkių arba labai sunkių žuvininkystės pažeidimų, apibrėžtų Mauritanijos teisės aktuose, atveju ministerija pasilieka teisę laikinai arba visiškai uždrausti laivams, kapitonams ir, prireikus, atitinkamiems laivų savininkams, susijusiems su tais pažeidimas, užsiimti bet kokia žvejybos veikla Mauritanijos vandenyse. XIII SKYRIUS Baudos Bendrijos laivams taikomų baudų dydis skaičiuojamas pagal mažiausią ir didžiausią ribas, nustatytas Mauritanijos teisės aktuose. Suma yra nustatoma pagal II priedo VI skyriaus 3 punkte nurodytą tvarką. Mokėtiną baudos sumą priežiūros institucija konvertuoja į eurus pagal šio priedo III skyriaus 1 dalyje nustatytą keitimo kursą. Apie abi sumas vienu metu pranešama laivo savininkui ir Komisijai (per delegaciją). Mauritanijos teisės aktai bei vėlesni jų pakeitimai pateikiami Bendrijai. XIV SKYRIUS Nuostatos, taikomos laivams, žvejojantiems toli migruojančių žuvų rūšis (tunus žvejojantys seineriai ir paviršinėmis ūdomis žvejojantys laivai) 1. Licencijos tunų seineriams, tunus kartinėmis ir paviršinėmis ūdomis žvejojantiems laivams, išduodamos su kalendoriniais metais sutampantiems laikotarpiams, išskyrus pirmuosius ir paskutiniuosius šio protokolo taikymo metus. Licencijos originalas turi būti nuolat saugomas laive ir pateikiamas priežiūros institucijai paprašius. Komisija nuolat atnaujina jos turimą laivų, kuriems laikantis šio protokolo yra išduotos licencijos, sąrašo projektą. Parengus šį sąrašą ir kaskart jį atnaujinus, apie jį pranešama ministerijai. Kai ministerija gauna Komisijos siunčiamą sąrašo projektą ir pranešimą apie avansinį mokėjimą, kompetentinga Mauritanijos institucija laivą įrašo į laivų, kuriems leidžiama žvejoti, sąrašą. Apie šį sąrašą pranešama priežiūros institucijai. Tokiu atveju, laivo savininkui siunčiama patvirtinta šio sąrašo kopija, kurią jis saugo laive ir kuri naudojama vietoj licencijos, kol pastaroji nėra išduota. Pateikus avanso mokėjimo įrodymą, ministerija išduoda licenciją ir laivą įrašo į laivų, kuriems leista žvejoti, sąrašą. Šis sąrašas perduodamas priežiūros institucijai ir Komisijai (per delegaciją). 2. Prieš gaunant licenciją, pirmą kartą pagal susitarimą licenciją gaunantis laivas turi būti pateiktas pagal galiojančius teisės aktus numatytiems patikrinimams. Patikrinimai gali būti atliekami užsienio uoste, dėl kurio turi būti susitarta. Visas su tokiu patikrinimu susijusias išlaidas dengia laivo savininkas. 3. Licencijos išduodamos po to, kai į IV skyriaus 1a punkte nurodytą sąskaitą pervedama nustatyto dydžio suma, atitinkanti protokolo techninėse specifikacijose nurodytą avansą. Ši suma pirmųjų ir paskutiniųjų susitarimo galiojimo metų atveju nustatoma proporcingai licencijos galiojimo laikui. Parafiskalinis mokestis mokamas proporcingai Mauritanijos žvejybos rajone praleistam laikui. Mėnesiu laikomas 30 realiai žvejotų dienų laikotarpis. Šis mokestis yra nedalomo pobūdžio ir todėl mokama už kiekvieną pradėtą laikotarpį. Mokestis už pirmą mėnesį mokamas pateikiant licencijos paraišką, atsižvelgiant į bendrą žvejybos dienų skaičių. Nuo 1 iki 30 dienų per metus žvejojęs laivas moka už vieną mėnesį. Už antrąjį mėnesį šis mokestis mokamas po pirmojo trisdešimties dienų laikotarpio ir t. t. Už papildomus mėnesius mokama ne vėliau kaip per dešimt dienų nuo pirmosios kiekvieno papildomo laikotarpio dienos. 4. Už kiekvieną žvejybos laikotarpį Mauritanijos vandenyse pildomas ICCAT pavyzdžio laivo žurnalas, kurio forma pateikta šio priedo 4 priedėlyje. Jis pildomas net ir tada, jei nieko nesužvejojama. Tais laikotarpiais, kai laivai yra ne Mauritanijos vandenyse, pirmiau minėtame laivo žurnale įrašomas sakinys "Ne Mauritanijos IEZ". Laivai, įplaukę į iškrovimo uostą, per 15 darbo dienų ministerijai ir kompetentingai valstybės narės institucijai pateikia pirmiau minėtus laivo žurnalus. Pažeidus vieną iš pirmiau minėtų nuostatų, nepaisant Mauritanijos teisės aktuose numatytų nuobaudų, žvejybos licencijos galiojimas automatiškai sustabdomas, kol laivo savininkas įvykdys šiuos įsipareigojimus. 5. Nepažeidžiant galimybės Mauritanijai atlikti jos numatomus patikrinimus, Komisija per delegaciją, remdamasi laivų savininkų parengtomis ir kompetentingų mokslo institutų (IRD – Institut de Recherche pour le Développement , IEO – Instituto Espanol de Oceanografia , INIAP – Instituto Nacional de Investigaçao Agraria e das Pescas ) ir IMROP ( Institut Mauritanien de Recherches Océanographiques et des Pêches ), įgaliotų tikrinti valstybių narių sugauto laimikio duomenis, patvirtintomis sužvejoto laimikio deklaracijomis, iki kiekvienų metų birželio 15 d. pateikia ministerijai už praėjusius prekybos metus mokėtinų sumų ataskaitą. 6. Paskutiniaisiais susitarimo galiojimo metais mokėtinų sumų ataskaita už praėjusius metus pranešama per 4 mėnesius nuo susitarimo galiojimo pabaigos. 7. Galutinė ataskaita pateikiama atitinkamiems laivų savininkams, kurie nuo pranešimo apie ministerijos patvirtintas sumas gavimo turi per 30 dienų atsiskaityti su savo kompetentingomis valdžios institucijomis. Mokėjimas Mauritanijos iždo vardu atliekamas eurais banko pervedimu į IV skyriaus 1a punkte nurodytą sąskaitą ne vėliau kaip per pusantro mėnesio nuo minėto pranešimo gavimo. Tačiau jei galutinėje ataskaitoje nurodyta suma yra mažesnė už 4 pastraipoje nurodytą avansą, skirtumas laivo savininkui negrąžinamas. 8. Taikant išlygą II priedo I skyriui, laivai turi per tris valandas iki įplaukimo ir išplaukimo iš tos zonos pranešti savo koordinates ir laive esantį laimikio kiekį tiesiogiai Mauritanijos institucijoms, geriausia – faksu, o jo neturint – radijo ryšiu. Fakso numerį ir radijo dažnį praneša priežiūros institucija. Pranešimų faksu kopijas arba radijo perdavimų įrašus Mauritanijos institucijos ir laivų savininkai saugo kol abi šalys patvirtins 5 punkte nurodytą galutinę mokesčių ataskaitą. 9. Mauritanijos institucijų prašymu ir bendru susitarimu su atitinkamų laivų savininkais į tunų seinerius sutartam laikotarpiui priimama po vieną mokslinį stebėtoją. XV SKYRIUS Pelaginės žvejybos laivams taikomos nuostatos 1. Licencijos originalas turi būti nuolat saugomas laive ir pateikiamas kompetentingoms Mauritanijos valdžios institucijoms paprašius. Jei ministerijai išdavus licenciją dėl praktinių priežasčių jos pristatyti į laivą iš karto negalima, ne ilgiau nei dešimt dienų laive pakanka turėti jos kopiją arba faksu atsiųstą kopiją. 2. Techninius laivų patikrinimus galima atlikti Europoje. Dviejų asmenų, ministerijos paskirtų atlikti minėtus patikrinimus, kelionės ir pragyvenimo išlaidas padengia laivų savininkai. 3. Į šių mokesčių sumas yra įtraukti visi susiję mokesčiai ir rinkliavos, išskyrus parafiskalinius mokesčius, uosto mokesčius ar mokesčius už paslaugas. Jei Bendrija pageidautų gauti papildomą kvotą 9 kategorijai iki 50 000 tonų, ji apie tai turi pranešti Mauritanijai ne vėliau kaip iki kiekvienų metų vasario 15 d. Tačiau abi šalys bendru sutarimu gali nutarti šią metinę ribą padidinti atsižvelgdamos į turimą mokslinę informaciją arba gavusios jungtinio mokslinio komiteto išvadą. Remiantis Bendrijos pateiktais duomenimis, galutinė sugaunamo kiekio ataskaita už praėjusius metus parengiama iki kiekvienų metų rugsėjo 15 d. Remiantis abiejų šalių patvirtinta galutine sugaunamo kiekio ataskaita ir tuo atveju, jei viršytas bendras 250 000 tonų kiekis, Bendrija moka 40 EUR už toną papildomą finansinį įnašą Mauritanijos valstybės iždui. 11 kategorijos pelaginės žvejybos laivams-šaldytuvams viršutinė sugaunamo kiekio riba netaikoma. Mokesčiai bei kiti galimi papildomi mokėjimai atliekami pervedant lėšas į IV skyriaus 1a punkte nurodytą iždo sąskaitą. 4. Pelaginių rūšių žuvis žvejojantys laivai priežiūros institucijai praneša apie ketinimus įplaukti į Mauritanijos žvejybos rajoną arba išplaukti iš jo. Pranešimas pateikiamas prieš 12 valandų iki laivui įplaukiant ir likus ne mažiau nei 36 valandoms prieš jam išplaukiant. Pranešdami apie išplaukimą, laivai taip pat nurodo laive laikomo sugauto laimikio kiekį ir rūšis. 5. Laivų savininkai turi imtis visų reikiamų priemonių vežti Mauritanijos jūreivius ir mokslinius stebėtojus savo sąskaita. 6. Dėl jūreivių samdos 11 kategorijos pelaginės žvejybos laivams taikomos tokios nuostatos: - pirmuosius šešis žvejybos Mauritanijos rajonuose mėnesius samdyti Mauritanijos jūreivių neprivaloma; - per kitus šešis veiklos mėnesius į laivus samdoma 50 % VIII skyriaus 1 dalyje nurodyto jūreivių skaičiaus; Pasibaigus abiem šešių mėnesių laikotarpiams, 11 kategorijos laivams taikomos VIII skyriaus 1 dalyje nurodytos nuostatos. 1 priedėlis MAURITANIJOS IR EUROPOS BENDRIJOS SUSITARIMAS LICENCIJOS PARAIŠKOS FORMA I–PAREIŠKĖJAS 1. Laivo savininko vardas ir pavardė ............................................................................................................................ 2. Laivo savininko atstovo ar asociacijos pavadinimas ................................................................................................. 3. Laivo savininko atstovo ar asociacijos adresas .......................................................................................................... ................................................................................................................................................................................... 4. Telefonas …………………………… Faksas ................................... Teleksas ............................................ 5. Kapitono vardas, pavardė .................................................................................. Pilietybė ....................................... II–LAIVAS IR JO DUOMENYS 1. Laivo pavadinimas ...................................................................................................................................................... 2. Vėliavos valstybė ......................................................................................................................................................... 3. Išorės registravimo numeris ............................................................................................................................................... 4. Registracijos uostas: ............................................................................................................................................................ 5. Laivo pastatymo data ir vieta: ........................................................................... ................................................................ 6. Radijo šaukinys .................................. Radijo dažnis ............................................................ 7. Korpuso medžiaga Plienas ( Medis ( Poliesteris ( Kita ( III–TECHNINĖS LAIVO CHARAKTERISTIKOS IR ĮRANGA 1. Bendras ilgis .................................................. Plotis .................................................................................. 2. Talpa (išreikšta GT) .......................................................................................................................................... 3. Pagrindinės jėgainės galingumas, AJ : ................ Markė: .............................. Tipas: .................... 4. Laivo tipas .................................................. Žvejybos kategorija .......................................................... 5. Žvejybos įrankiai ...................................................................................................................................................... 6. Laivo įgulos dydis ........................................................................................................................... 7. Produkcijos saugojimo laive būdas Vėsinimas ( Šaldymas ( Mišrus ( Užšaldymas ( 8. Užšaldymo pajėgumas tonomis per parą ............................................................................................................... 9. Talpyklų tūris ................................................. Skaičius ........................................................... Data................vieta.............. Pareiškėjo parašas ............................................................................ 2 priedėlis Data (12) | Žvejybos rajonas Statistika (13) | žvejybos operacijų skaičius (14) | Žvejybos trukmė (valandos) (15) | Sužvejotas laimikis (pagal rūšis) : (kilogramais) (16) (arba pastabos apie žvejybos pertrūkius) | Visas laimikio svoris (kg) (17) | Visas žuvies svoris (kg) (18) | Visas žuvų miltų svoris (kg) (19) | Žvejybos laivo kapitono parašas | NURODYTI SVORĮ (KILOGRAMAIS) | Ilgoji ūda Gyvas jaukas Gaubiamasis tinklas Tralas (Kita) | Vėliavos šalis: ……………………………………………………………………........................... | Talpa (mt): ……………………………………………........ | Registracijos numeris: ………………………………………………………………................................... | Kapitonas: ……………………………………………………….... | Laivo savininkas: ………………………………………………………….......................... | Įgulos narių skaičius: ….…………………………………………………........................ | Adresas: ………………………………………………………………………….... | Ataskaitos data: …………………………………………..…...... | (Ataskaitą parengė): ………………………………………………................................. ……………………………………………. ………………………………………………................................. | Žvejybos dienų skaičius: | Žvejybos dienų skaičius: Žvejybos įrankių panaudojimų skaičius: | Reiso numeris: | Data | Žvejybos rajonas | Vandens paviršiaus temperatūra (ºC) | Žvejybos pastangos Panaudotų kabliukų skaičius | Capturas (Sužvejotiaskiekis) | Isco usado na pesca (Naudotas jaukas) | 1 – Naudoti vieną lapą per mėnesį ir vieną eilutę per dieną. | 3 – „Diena“ – tai diena, kurią buvo panaudota ūda. | 5 - Apatinė eilutė (Iškrautų žuvų svoris) užpildoma tik reiso pabaigoje. Turėtų būti įrašytas faktinis iškrovimo metu užfiksuotas svoris. | 2 – Kiekvieno reiso pabaigoje nusiųsti žurnalo kopiją savo korespondentui arba TATAK, Calle Corazón de María, 8, 28002 Madrid. España. | 4 – Langelyje „Žvejybos rajonas“ nurodyti laivo padėties duomenis. Nurodant laiką, suapvalinti iki minučių. Nepamirškite pažymėti Š/P ir R/V. | 6 – Visa ataskaitoje pateikta informacija yra griežtai konfidenciali. | 5 priedėlis Priegaudą reglamentuojantys galiojantys Mauritanijos teisės aktai Kategorijos | Teisės aktas RIM- 2002/ 073 | Leidžiama priegauda | Draudžiama žvejoti | 1 | Vėžiagyvių (išskyrus langustus ir krabus) žvejybos laivai | 20 % žuvims ir 15 % galvakojams moliuskams 7,5 % krabams | Langustai | 2 | Tralais ir inkarinėmis ūdomis senegalines jūrų lydekas žvejojantys laivai | Tralais žvejojantys laivai – 25 % žuvims Inkarinėmis ūdomis žvejojantys laivai – 50 % žuvims | Galvakojai moliuskai ir vėžiagyviai | 3 | Priedugnio rūšių žuvų (išskyrus senegalines jūrų lydekas) žvejybos laivai (išskyrus tralus) | 10 % bendros leidžiamos žvejoti rūšies ar rūšių grupės kiekio (svoris nurodomas pagal gyvąjį laimikį), iš kurios ne daugiau kaip 5 % – krevetės, 5 % – kalmarai ir sepijos | Aštuonkojai Lydekinės menkės (didžiausia procentinė išraiška nustatoma jungtiniame komitete) | 4 | Priedugnio rūšių žuvis žvejojantys traleriai-šaldikliai | 10 % bendros leidžiamos žvejoti rūšies ar rūšių grupės kiekio (svoris nurodomas pagal gyvąjį laimikį), iš kurio ne daugiau kaip 5 % – krevetės, 5 % – kalmarai ir sepijos | Aštuonkojai | 5 | Galvakojus moliuskus žvejojantys laivai | 5% krevetėms | 6 | Langustus žvejojantys laivai | Žuvys, galvakojai moliuskai, krevetės, žalieji langustai ir krabai | 7 | Tunus žvejojantys seineriai-šaldikliai | Kitos rūšys, išskyrus nurodytą leidžiamą žvejoti rūšį ar rūšių grupę | 8 | Tunus kartinėmis ir paviršinėmis ūdomis žvejojantys laivai | Kitos rūšys, išskyrus nurodytą leidžiamą žvejoti rūšį ar rūšių grupę | 9 | Pelaginių rūšių žuvis žvejojantys traleriai-šaldikliai | 3 % bendros leidžiamos žvejoti rūšies ar rūšių grupės kiekio (svoris nurodomas pagal gyvąjį la